
I. POZNAVANJE TALA 


1. POSTANAK TLA 

Čovjek je primijetio već u počecima ratarske 
proizvodnje da sva tla nisu jednako podesna za 
uzgoj poljoprivrednih biljaka. Prvi ratarski narodi 
smjestili su se oko plodnih riječnih naplavina, jer 
takova tla imaju redovito najpovoljnija poljoprivre¬ 
dna svojstva. Proširenjem površine pod oranica¬ 
ma, livadama i pašnjacima, poljoprivrednici su bili 
upućeni i na obradu tala slabije proizvodne vri¬ 
jednosti. U borbi s krutom prirodom, stvaralačkim 
radom, čovjek je postepeno upoznavao i prihvaćao 
bolje načine obrade tla, sjetve i uzgoja kulturnog 
bilja, te postizavao sve sigurnije žetvene prirode. 
Poznavanje svojstava tla temeljilo se je na isku¬ 
stvu, a prve zabilješke o tlu potječu iz 16. stoljeća 
prije naše ere. 

Nauka o postanku i historiji zemlje (geolo¬ 
gija) tumači nam da je u davnoj prošlosti bila ci¬ 
jela kugla zemaljska u žaro-žitkom stanju, a po- 

slije duljeg vremena stvorena je uslijed ohlađiva¬ 
nja čvrsta kamenita masa i voda. (U današnje vri¬ 
jeme zaprema čvrsta kora zemljina ako 2 /s, a mo¬ 
ra. jezera i rijeke oko s /s površine zemaljske ku¬ 
gle.) Zagrijavanjem i ohlađivanjem kamenja na¬ 
stajale su pukotine u koje je ulazila voda, a ova je 
smrzavanjem pospješila raspadanje kamenja u 
sitnije dijelove (si. 1.). 

Prva živa bića ovakovog kamenja bili su liša- 
jevi, alge i neke bakterije —- koje i danas nalazimo 
na kamenju._Obam'ranjem ovih bića taložila se je 
mrtva organska tvar (humus) na kojoj su se vre¬ 
menom razvile mahovine, a iza ovih još više bilje, 
cvjetnjače. Korijenje je još većim snagama rastva¬ 
ralo kamenje i razvijalo tlo. Nakon tisuće i tisuće 
godina stvorila se je iz rastresenog kamenja i mrtve 
organske tvari biljaka i životinja, naslaga tla na 
kojem je raslo najraznovrsnije bilje. 

Voda je čestim bujicama prenosila tlo iz viših 
položaja sa bregova i uzvisina u nizine, gdje’ se je 
stvorilo najdublje tlo. Vjetar je prenosio, .a to i 
danas čini, sitni pijesak i, čestice praha iz jednog 
kraja u drugi. I kamenje i tlo izvrgnuti su stalnim 
promjenama, koje i danas još uvijek traju. Po¬ 
kretnu snagu svim tim promjenama, rastvaran ju 
kamenja, pojavi živih organizama i stvaranju tla 
daje sunce sa svojim toplotnim i svjetlosnim zra¬ 
kama. Ono je stavilo vodu u kretanje Isparivanjem 
u atmosferu i prouzrokovalo pojavu kiše, koja, se je 
spuštala na površinu naše zemlje stvarajući poto¬ 


čiće, potoke i rijeke, jezera i mora. Ono je svojim 
toplotnim zrakama ugrijalo prvobitno kamenje 
preko dana ii povećalo njegovu zaipreminu, a po 
noći ohlađivanjem, nastupilo je stezanje, što je 



SI. 1. . 

Raspadanje kamenja pod utjecajem vode i promjena 
temperature 


imalo za posljedicu spomenuto raspadanje, kame¬ 
nja. Sunce je svojim svijetlom i toplinom omogu¬ 
ćilo razvoj biljaka, stvaralaca organske tvari, hu¬ 
musa. 

Pa i danas ovi isti činioci stvaranja tla: tem¬ 
peratura i voda, najjače utječu na daljni razvitak 
tla. Znademo da količine oborina i temperatura 
nisu u svim krajevima zemlje jednake. Gdje imađe 
mnogo oborina, tamo voda u površinskom sloju 
rastapa rudne tvari i premješta ih cijeđenjem u 
niže slojeve tla. Tako nastaje osiromašenje gornjih 
slojeva tla na rudnim tvarima. Jedan dio se vraća 
putem korijenja biljaka i sitnih kapilarnih pora 
Stvorenih od najsitnijih čestica tla u površinski 
sloj (do 20 cm dubine), koji je stoga redovito i 
najbogatiji hranjivim tvarima, pristupačnim bilj¬ 
kama. 

U onim krajevima, gdje ne padaju tako velike 
količine oborina, vlada ravnoteža u raspodjeli ru¬ 
dnih tvari u površinskim i dubljim slojevima tla. 
Takva su tla u Vojvodini i Srijemu. 

Između ova dva primjera postoji cijeli niz pri¬ 
jelaza, a oni najviše zavise o klimi (podneblju) 
nekog kraja. Postoje i područja, gdje vladaju sa¬ 
svim druge klimatske prilike. „ t 

Na dalekom sjeveru su poznate t. zv. tundre 
na kojima zabarivanje nije prouzrokovano veli¬ 
kom količinom oborina, nego hladnom temperatu¬ 
rom uslijed čega se voda s površine slabo isparava. 

Velika prostranstva zapremaju i pustinje, 
koje su nastale upravo zbog toga, što tamo ne 
pada dovoljno oborina koje bi* rastvorile stijene i 
omogućile razvitak tla i biljaka. Zbog toga su u pu¬ 


stinjama nepregledne površine neplodnog pijeska i 
kamenja. 

Prije se je mislilo da na svojstva tla imade 
odlučujući utjecaj vrsta prvobitnog kamenja iz 
kojeg je tlo trošenjem nastalo. Istina, na granit¬ 
noj stijeni se razvija obično kiselo tlo, na vapne- 
noj bazično ili neutralno. Ali se je naskoro uvidjelo 
da se tla, koja su nastala iz istog kamenja, ili 
kako se to još kaže: iz istoga matičnog supstrata, 
razlikuju međusobno bitno u sastavu i svojstvima. 
Dokazalo se je, da klima zajedno s biljkama i po¬ 
vršinskim obličjem uzvisina i uvala, udara »vla¬ 
darski pečat« na stvaranje tipa tla. 

Osnivač samostalne nauke o tlu bio je ruski 
istraživalac Vasilij Vasiljević Dokučajev.. Njegove 
ideje i ideje njegovih suradnika o postanku tipova 
tala prihvatili su i naučen jaci svih ostalih zemalja, 
najprije u Americi, a zatim i u zapadnoj Evropi. 

, 2. NAŠI GLAVNI TIPOVI TLA 

Na području naše zemlje možemo razlikovati 
slijedeće tipove tala: 

1. Pepeljuše (bjelice, bjeličine) ili prema na¬ 
učnoj oznaci podzoli. Ime podzol potječe od ruske 
riječi »zola«, što znači pepeo. Pepeljuše imadu u 
površinskom sloju, mekoti,. sivotamnu boju a sli¬ 
jedeći sloj, na dubini od oko 20 cm. i više je izbi- 
jeljen, pepeljaste boje, pa su prema toj bcji i dobile 



svoje ime. Ispod ovog pepeljastog sloja, koji je đe- 
beo 10—40 em. pojavljuje se sloj tamnije boje i 
sadrži više glinovitih čestica. 

Pepeljuše zapremaju oko 50% sveukupne površi¬ 
ne NR Hrvatske, tj. najveći dio tala zapadno od 
linije Osijek Đakovo, izuzevši tla Dalmacije i 
Hrvatskog Primorja. Istočno od linije Osijek—Đa¬ 
kovo nalaze se naša najbolja tla — černozemni ili 
crniee o kojima će se kasnije govoriti. 

Pepeljuse su tla vlažne klime umjerenog po¬ 
jasa, te predstavljaju najrasprostranjenija tla na 
svijetu. Najjače su izražene pepeljuše kod nas u za¬ 
padnim predjelima, gdje padaju veće količine 
oborina, iznad 800 mm. godišnje. Ali one ne pokri¬ 
vaju besprekidno sve površine zemljišta u zapad¬ 
nim krajevima. 

Najviše su raširene u jednom dijelu Like: Li¬ 
čko polje kod Gospića i Perušića (tu ih nazivaju 
vrištine) u Gaekoj dolini ih je manje, a mnogo 
manju površinu zapremaju u kotaru Gračac i Ti¬ 
tova Korenica. Nalazimo ih također na dubljim 
tlima Gorskog Kotara. Naročito velike površine 
zapremaju na Kordunu i Baniji. Dalje prema sje¬ 
veroistoku poprimaju nešto blaži oblik po svojim 
inače lošim svojstvima uslijed nastojanja poljo¬ 
privrednika da ih obradom i gnojidbom prevedu 
u plodnije tlo. Ali i tu u predjelima oko Zagreba, 
Križevaca, Bjelovara, prema Virovitici, Daruvaru, 
Požegi, sve tamo do Našica i Đakova pokrivaju 
pepeljuše znatne površine. Značajno je, da je po¬ 


trebno sve te površine pored stajskog i umjetnih 
gnojiva, također gnojiti i vapnom, želimo li postići 
sigurnije i veće žetvene prirode. 

Ali između ogromnih prostranstava pepelju- 
šastih tala, nailazimo i na tla, koja ne treba gno¬ 
jiti vapnom. To su laporasto-vapnena tla (karbo- 
natna) koja se izmjenjuju s pepeljušama. Poneka- 
đa se nalaze oranice pepeljuše neposredno uz ora¬ 
nice vapneno-laporastog tla. Potrebno je samo pre¬ 
nijeti nekoliko tona laporastog tla na kisele pepe¬ 
ljuše, da ove iz temelja promijene i poprave svoja 
loša svojstva. 

Uz rijeke i potoke pružaju se naplavine, tla 
koja redovno sadrže dovoljno vapna. 

Pepeljuše su tla, koja trebaju vapno, kao gno¬ 
jivo i zato ih moramo dobro upoznati i razlikovati 
od drugih tala: černozema, karbonatnih, naplavi¬ 
na, koje ne treba vapniti. Crvenice su tla, koja naj¬ 
češće ne treba vapniti, ali imađe i kiselih crvenica. 

Kako smo već naprijed rekli, sloj tla kod pe¬ 
peljuše između 10—40 cm. ima. redovito svjetliju 
boju, a niže tamniju. Oborinska voda trajno topi i 
rastvara rudne tvari u gornjim slojevima i ispire 
ih u niže slojeve. Ako ste kopali kanale, i kod du¬ 
boke obrade tla (rigolanje), sigurno ste primijetili 
opisane slojeve. U tamnijem sloju, osim toga, na¬ 
ilazite često na rđaste nakupine rudnih tvari od ne¬ 
koliko milimetara do veličine lješnjaka, tvrdih kao 
kamen i još tamnije boje — to je tzv. >>čačak« ili 
»čagalj«. 

Uslijed stalnog odnošenja rudnih tvari (bilj¬ 
nih hraniva) oborinama u niže slojeve, ostaju gor¬ 
nji slojevi u kojima se širi i razvija korijenje kul- 
Lurnih biljaka, siromašni u tolikoj mjeri da bez 
gnojidbe možemo dobiti samo neznatne žetvene 
prirode. To su kisela tla, koja pored ostalih hra¬ 
niva nemaju dovoljno ni vapna. 

U ravnicama su ovakva tla osrednje poljo¬ 
privredne vrijednosti, dok , su na valovitim i. brd¬ 
skim predjelima dosta slaba, naročito tamo, gdje 
su srednje lagana, glinasto-ilovasta i pjeskovito 
ilovasta. 

Osnovne značajke jako podzoliranih tala, kao 
i mogućnosti popravljanja zemlje na Kordunu. _ 
točno je iznio Ing. Beltram u svom referatu podni¬ 
jetom Gospodarskom odjelu ZAVNOHA 22. TI. 
1944.: 

»To su zemlje na kojima raste bujad i vrije¬ 
sak (fesa i resina), jošići, brezice i koštenice ze- 
mlje-žutelje i crnice, tzv. vrištine. To su rijetke 
šupljikave, blage, ledene zemlje »mrtvulje«, koje- 
upravo proždiru stajski gnoj, a tek uz svakogođiš- 
nje đubrenje daju neki skroman rod. Na njima sla¬ 
bo ili nikako, ne uspijeva lucerna, djetelina, a slabo 
grah i kukuruz, glavni usjevi i hrana Korduna« 
(sl. 2.). 

Plodnost je ovih tala ovisna o vremenskim 
prilikama. Vrlo vlažne godine im škode, a još jače 
stradaju od suše. Obradu je teško obaviti kako 


treba, jer nakon oranja ostaju u brazdama velik« 
grude, koje na suncu jako otvrdnu. Poslije kiša 



SI. 2. 

Bujadnice u kotaru Slunj 


stvara se na površini oranice pokorica, a za ljetne 
suše ispuca duboko tlo. 

iako pepeljuše imaju loša poljoprivredna svoj¬ 
stva, čovjek ili može pretvoriti u vrlo dobra tla 
slična čeznozemima, i to gnojidbom stajskim gno¬ 
jem, umjetnim gnojivima i vapnom, provodeći (du¬ 
boko oranje u jesen ili zimu. Od umjetnih gnojiva, 
primjenjuju i se dušična, fosforna i kalijeva. 

Na pepeljušama raste i uspijeva vrlo dobro 
naše najvažnije voće: šljiva, kruška i jabuka. 

Tamo, gdje čovjek ne vrši svoj utjecaj sjeki¬ 
rom, plugom i stokom, razvijaju se odlične šume. 

2. Černozemi su tla, koja zapremaju je¬ 
dan dio istočnih kotareva okruga Osijek i Brod, 
ali to nisu većinom pravi černozemi, kojih ima tek 
u Srijemu i Vojvodini. Ime Su dobili također od 
ruske rijeci, a prihvatili su ga i ostali narodi za 
oznaku tipa tla. 

To su tla polusušne, kontinentalne klime, gdje 
vlada žarko ljeto, male količine godišnjih oborina 
(350—500 mm) i oštre zime. Pripadaju najplodni¬ 
jim tlima kod nas. 

Površinski sloj im je tamne ili skoro crne boje, 
jer sadrži mnogo mrtve biljne i životinjske (organ¬ 
ske) tvari. Ovaj sloj dosiže u,dubinu oko 55—100 
cm. 

Obrada černozema je lagana. Na njemu se 
ne stvara pokorica odmah iza kiše. Imade mrviča- 
stu, sipku građu u površinskom sloju te po tome 
liči samo dobro gnojenim vrtnim tlima u predjelu 
pepeljuša. Mrvičasta građa, najpovoljnija za razvi¬ 
tak poljoprivrednih biljaka, stvara se prisustvom 


znatnih količina obamrle organske tvari i dovoljno 
vapna. 

Černozemna tla treba osrednje gnojiti staj¬ 
skim gnojem. Od umjetnih gnojiva pokazuje naj¬ 
povoljniji učinak superfosfat. 

Najvažnije poljoprivredne kulture: pšenica i 
kukuruz dobro uspijevaju na černozemu, a također 
suncokret i šećerna repa. Uslijed manje količine 
oborina bolje uspijeva lucerna, nego crvena dje¬ 
telina. 

Klimatski uvjeti za razvitak šume u predjelu 
černozema nisu povoljni, te se ova razvija samo u 
vlažnijim mjestima: u udolinama, jamama i duž ri¬ 
ječnih obala. 

3. Crvenice su dobile ime po svojoj crve¬ 
noj boji. Prostiru se u Dalmaciji, Hrvatskom Pri¬ 
morju, a nalaze se i u unutrašnjosti naše zemlje, 
sve do Karlovca sa promjenjenim svojstvima i na 
malim površinama. 

Njihovu postanku izgleda da je pogodovala u 
prošlosti sredozemna klima sa suhim ljetom i to¬ 
plom zimom. Obično su se razvila trošenjem vap¬ 
nenca i dolomita, iako to nije uvijek slučaj. Naj¬ 
češće su plitka tla-na padinama, ali imade i dubo¬ 
kih crvenica u dolinama i ravninama, koje ponekad 
oskudijevaju na vapnu. Potrebno ih je gnojiti 
stajskim gnojem kao i umjetnim gnojivima. 

Duboke crvenice mogu postati vrio piodna ti*, 
obilnom gnojidbom stajskim gnojem, umjetnim 
gnojivima i vapnom na crvenicama kisele reakcije. 

Na njima se sa najboljim uspjehom/gaj« voć¬ 
ke i vinogradi. 

4. Karb o na tna (vapnena) tla. 

U ovu grupu obulivatamo sva tla, koja obiluju 
vapnom, a nalaze se na području pepeljastih tala, 
crvenica i černozema. Sadrže li 30°/o vapna, naziva¬ 
mo ih vapnenim. Pomiješamo li je uz glinu i ilo¬ 
vaču 10—20“/o vapna, nazivamo takovo tlo lapor- 
nim. A sadrži li još manje vapna, onda velimo za 
njega da je vapnenasto. 

Kako tumačimo postanak karbonatnih vapne- 
nih tala? Prema količini oborina i toplini razvile 
su se u neposrednoj blizini pepeljuše. vili kod kar- 
bonantnih tala je nadjačao utjecaj matičnog ka¬ 
menja,, rastresenog vapnenca, dolomita i lapora, 
djelovanje klimatskih faktora. 

Ako su vapnena tla duboka, onda su to dobra 
tla, koja narod naziva: zdrave, jedre ili grušne 
zemlje. \ 

Razumije se da plitka vapnena tla nemaju 
značajnije vrijednosti za poljoprivredu, osim što 
se na nekima nalaze brdski pašnjaci. Plitka vapne¬ 
na tla prelaze u predjele našeg krša, u Dalmaciji i 
Hrvatskom Primorju u kamenjare. Vapnena tla su 
laka za obradu, ukoliko ne sadrže prevelike koli¬ 
čine gline. Ako su se razvila na rastresenom kame¬ 
nju vapnenca, sadrže veću količinu organske tvari. 


Na dubokim vapnenim tlima, naročito na la- 
pornim, dobro uspijeva pšenica, ječam, djetelina, 
a gdje su ostali uvjeti povoljni — položaj prema 
stranama svijeta i nadmorska visina — vinogradi 
i voćnjaci. 

5. Naplavine su tla, koja su nastala uz¬ 
duž rijeka i potoka. U gornjem toku rijeke nose 
svojom velikom snagom kamenje i šljunak te tvore 
oko korita kamenita tla. U srednjem. toku talože 
rijeke pjeskoviti, a u donjem muljeviti nanos. Tla 
u donjem toku imađu najveću plodnost. Sadrže do¬ 
voljno vapna i humusa. Za obradu nisu teška. 

Ako je Maženje rijeke van korita redovito 
svake godine, onda je gnojidba na takovim tlima 
manje potrebna. Mulj nađomještava gnojidbu. Naj¬ 
većim dijelom ih ne treba vapniti. 

Na njima najbolje uspijeva kukuruz, a pše¬ 
nica često polegne — ili strada zbog dugog zadrža¬ 
vanja vode na poljima i proljetnih magla. 

6. Močvarna tla. Na nižim terenima rav¬ 
nica i uvala brdskih predjela skuplja se površinska 
a ponegdje i podzemna voda pa nastaju močvarna 
ili .barska tla. Takova su tla obrasla lošisg travama: 
šašom, sitom i trskom. Poznamo ih po plavoj boji 
u dubljim slojevima. 

Dijelimo ih u dvije skupine: Mineralno- 
močvarna tla, kada voda leži samo kratko 
vrijeme — nekoliko tjedana ili mjeseci; Organo- 
geno močvarna tla se razvijaju na površi- 

nama, koje su najveći dio godine pod vodom. Kod 
ove druge skupine močvarnih tala nakuplja se' 
na nekim mjestima obamrla biljna (organska) 
tvar u tolikoj mjeri, da se stvara treset. 

I, jednu i drugu skupinu močvarnih tala treba 
meliorirati sistemom odvodnih kanala. 



SI. 3. 

Vrištine u Lici 


Promatrajući tla u prirodi, na oranici, livadi, 
pašnjaku i šumi, naići ćemo na niz prijelaza unu¬ 
tar jednog tipa tla. Tako među pepeljugama ima- 
demo takovih, koje su u tolikoj mjeri isprane u 
površinskim slojevima da su se na njima razvile 
puste i neobrađene površine na kojima raste vrije¬ 
sak i bujađ (vrištine u Lici, G. Kotaru, bujadnice 


na Kordunu) (si. 3.). Pepeljuše u ostalim kraje¬ 
vima imaju nešto povoljnija svojstva. 

Osim toga svi spomenuti tipovi tla razlikuju 
se sađržinom gline, i pijeska te razlikujemo: glino- 
vita, ilovasta i pjeskovita tla. Naplavine su redo¬ 
vito pjeskovite, a često i pepeljuše. Crvenice su 
naprotiv glinovite. Ali to nije pravilo, koje vrijedi 
u svim slučajevima. 

II. RAZVITAK I ZNAČAJ GNOJIDBE 
VAPNOM U POLJOPRIVREDNOJ 
PROIZVODNJI 

Već smo naprijed rekli da na području Na¬ 
rodne Republike Hrvatske imađe oko 5(P/o tala, 
koja pripadaju tipu.' pepeljuša, a nazivamo ih još 
i kiselim tlima. Vapno je na njima gnojivo, koje će 
zajedno sa primjenom umjetnih gnojiva, stajskog 
gnoja i zelene gnojidbe biti najmoćnije' sredstvo za 
ostvarenje povišenja biljne proizvodnje prema na¬ 
šem prvom Petogodišnjem planu u poljoprivredi. 
Razumljivo je stoga da kalcifikacija imade krupno 
narodno-gospodarsko značenje. 

Pred nama stoji ono, što su mnoge u poljo¬ 
privredi naprednije zemlje velikim dijelom svla¬ 
dale. Koristeći se njihovim iskustvima, a naročito 
iskustvima u poljoprivredi najracionalnije vođenih 
gospodarstava na svijetu — kollioza i sovhoza 
SSSR, mi možemo ne samo povisiti žetvene prirode 
s naših oranica, livada i pašnjaka, nego istovre¬ 


meno poboljšati i kvalitetu poljoprivrednih pro¬ 
izvoda. 

Primjena umjetnih gnojiva treba imati daleko 
veću upotrebu te će se prema Petogodišnjem planu 
pojačati za deset puta. Stajskog gnoja nije kod nas 
ni prije rata bilo dovoljno; sada ga imamo još ma¬ 
nje nakon što je neprijatelj uništio znatan dio sto¬ 
ke za vrijeme okupacije. Ali rrti umjetna gnojiva, 
niti stajski gnoj ne mogu imati punog korisnog 
učinka na kiselim tlima. 

Što znamo iz historije i iskustva gnojidbe 
vapnom? 

Još se za starih Rimljana spominje upotreba 
vapna u Galiji (današnjoj Francuskoj) na kiselim 
tlima, naročito na takovim, koja su nastala na 
granitu. Neki krajevi u Francuskoj, Njemačkoj i 
Engleskoj imadu zahvaliti napredak u poljoprivre¬ 
di velikim dijelom primjeni vapna. Naročito je po¬ 
učan primjer, kojega spominje Miintz o jednoj 
Francuskoj pokrajini, gdje je prije vladalo tropolj- 
no gospodarstvo s raži i heljdom. Podizanjem že¬ 
ljeznice pojeftinio se je dovoz vapna, a njegovom 
gnojidbom omogućena je kultura djeteline, koja 
prije nije uspijevala. Podiglo se je i stočarstvo, a 
time i proizvodnja stajskog gnoja; plodnost tla 
povećana je toliko, da se je podigla i kultura pše¬ 
nice. Nakon toga slijedilo je uvođenje gnojidbe 
umjetnim gnojivima. 

U Americi su prije rata vapnili ogiomne povr¬ 
šine. Uprave željeznica- osnivale su same propa- 

ganđne poljske pokuse, snižavale transportne tro¬ 
škove dobavljačima vapna, jer su bili uvjereni da 
će od toga imati veći prihod pojačanim prometom 
poljoprivrednih proizvoda. 

SSSR je planski pristupio ovom poslu 1929. 
godine. I tamo pepeljuše zapremaju oko 50% sve¬ 
ukupne površine, te je kalcifikacija predstavljala 
onu mjeru u poljoprivredi, koja treba popraviti 
svojstva kiseljh tala. Ne samo to, kalcifikacijom se 
stvaraju uvjeti po kojima će sva ostala gnojiva, 
umjetni i stajski gnoj izazvati znatno veće poviše¬ 
nje žetvenih priroda, nego li na nevapnj'enim tlima. 
Odlučeno je da se iduće godine tj. 1930. povapni 
350.000 ha. Kod rješavanja pitanja pomicanja uz¬ 
goja pšenice na sjever, pokrenutog na inicijativu 
druga Staljina, pridavala se je i kalcifikaciji vidna 
uloga. 

Kod nas je narod prije oslobodilačkog rata, ne 
nailazeći na potporu državne vlasti, sam provodio 
gnojidbu kiselih tala vapnom na jednom dijelu , 
Korduna, Banije i zapadne Bosne. 

Kalcifikacija u tim krajevima razvila se je za¬ 
hvaljujući slučajnim zapažanjima i mnogogodiš¬ 
njem iskustvu. Vapneno gnojivo narod Je dobivao 
kopajući vapnenac i lapor na prirodnim nalazišti¬ 
ma bez dalnjeg usitnjavanja. Privatni kapital u 
industriji nije pokazivao interesa za . proizvodnju 
vapnenih gnojiva, jer zbog potrebne jeftine cijene 
nije očekivao velike profite. Iako je narod na Kor¬ 
dunu provodio kalcifikaciju na primitivan način, 


bez pomoći školovanih poljoprivrednika, provodio 
ju je pravilno ne zaboravljajući i na upotrebu staj¬ 
skog gnoja. 

Potpuna kalcifikacija kiselih tala sprovest će 
se kako na Kordunu tako i u ostaloj ■ našoj državi 
svestranim zalaganjem narodne vlasti. 

Razvitak kalcifikacije u nekim zemljama po¬ 
šao je pogrešnim putem. Počelo se previše vapniti, 
a vjerojatno i bez uporedne gnojidbe stajskim 
gnojem. Tako je nastala poznata izreka: »Vapno 
očeve obogaćuje, a sinove osiromašuje«. Bolje 
objašnjava ovo pitanje jedna engleska poslovica: 
»Vapno bez stajskog gnoja čini siromašnim oboje 
—• i tlo i farmera«. A stajski gnoj se povoljno od¬ 
nosi prema vapnjenju, bolje se čuva u tlu od ispi¬ 
ranja. 

Zbog ogromnog značaja kalcifikacije za pove¬ 
ćanje biljne proizvodnje i korenitog popravka ki¬ 
selih tala, potrebno je dobro poznavati pravilnu 
primjenu kalcifikacije u praksi. To tim više što ve¬ 
ćine. poljoprivrednika ne zna kako bi provodila 
vapujenje kiselih tala. Kako prepoznati tlo da li js 
zaista kiselo i da li ga treba vapniti? Pod koje usje¬ 
ve, na koji način i u koje vrijeme je najbolje gno- 
jiti vapnom? Koliko vapna posipati na jedno jutro 
oranice ili livade ? . 

Da bi mogli odgovoriti na sva ova pitanja, 
proučimo pažljivo slijedeća poglavlja. 

III. UTJECAJ VAPNA 
NA SVOJSTVA TLA I 

UZGAJANE BILJKE 

Naše kulturno bilje prima za svoj život i ra¬ 
zvitak hranjive tvari iz tla i uzduha. Pomoću kori¬ 
jenja primaju biljke iz tla vodu i u njoj rastopljene 
hranjive tvari: dušik, fosfor, kalij, vapno, magne¬ 
zij, željezo, sumpor i vodik, a.iz uzduha putem 
lišća ugljični dvokis i kisik. Preko lišća djeluje i 
sunčana svjetlost, koja posredovanjem lisnog 
zelenila stvara iz ugljične kiseline i u vodi otoplje¬ 
nih hraniva, uz oslobađanje kisika, prve oblike 
organske tvari: šećer, škrob i t. d. 

I dok čovjek ne može mnogo utjecati na pri- 
tieaj sunčane svjetlosti, ugljičnog đvokisa, i kisika 
iz zraka,, ogromne mogućnosti stoje na raspolože¬ 
nju oko popravka prilika u tlu pravilnom obradom 
i gnojidbom. 

Krajem 18. stoljeća prvi je utvrdio Teodor de 
Saussure da je vapno neophodno potrebno hranivo 


za biljku. I zaista je daljnjim istraživanjima utvr¬ 
đeno da je vapno'uz dušik, fosfor i kalij najvažnije 
biljno hranivo, dok ostala hraniva rijetko nedo¬ 
staju biljkama. 

Poznati poljoprivredni kemičar Liebig rekao 
je za vapno da je ono najrafiniranije sredstvo, ko¬ 
jim može poljoprivrednik povećati proizvodnu spo¬ 
sobnost tla. 

U nedostatku vapna u tlu lišće biljaka žuti ili 
postane smeđe, a korijenje zaustavi razvoj te ko¬ 
načno biljka ugine. 

Uloga vapna u biljnom organizmu sastoji se u 
tome da se spoji s oksalnom kiselinom te tako uči¬ 
ni ovu jako otrovnu kiselinu neškodljivom. Da ne¬ 
ma vapna, kiseline bi razorile biljku. Osim toga 
vapno izgrađuje stijenke biljnih stanica, najsitnijih 
i osnovnih dijelova biljnog organizma te im daje 
potrebnu čvrstoću. 

Od prikazanih tipova tala dovoljnu količinu 
vapna kao biljnog hraniva sadrže karbonatna tla i 
černozemi dok pepeljuše, koje zauzimaju najveće 
prostranstvo, redovito oskudijevaju na vapnu kao 
hranivu. 

Prilikom svake žetve odnosimo s prirodima 
znatne količine hraniva iz tla, a među njima i vap¬ 
no. Gubici na taj način iznose godišnje po hektaru 
za: (izračunano na vapneni oksid) 

Žitarice 20—40 kg 

Krumpir 75 kg 

85 kg 


Šećerna repa 
Krmno bilje (leguminoze 

djeteline) 210—250 kg 

Povrtno bilje 30—135 kg 

Svakogodišnja žetva je zajam zaliha hranjivih 
tvari u tlu. Ove zalihe su redovito nedovoljne, što 
je slučaj i s vapnom na ispranim pođzolastim tli¬ 
ma (pepeljugama), te je potrebno svake ili druge, 
treće do četvrte godine vraćati oVa hraniva nazad 
u obliku stajskog i umjetnih gnojiva. 

Osim toga kiša odnosi znatne količine vapna 
podzemnim vodama, kanalima, potocima i rijekama 
u nepovrat/ a to iznosi prema istraživanjima u Če- 
hoslovačkoj oko 370 kg. po ha godišnje. U krajevi¬ 
ma, gdje padaju manje količine oborina, ne odlazi 
vapno iz tla, nego se taloži u obliku vapnenog pra¬ 
ha na dubini od 60—90 cm. 

Vapno nema samo značaj biljnog hraniva. 
Njegovo se djelovanje odrazuje u tlu promjenom 
kemijskih, fizikalnih i bioloških svojstava tla. 

Kako vapno utječe na kemijska svojstva 
tla? ' 

Da bi mogli odgovoriti na ovo pitanje, moramo 
se prije svega upoznati s novim pojmom, a to je 
reakcija tla. Pod reakcijom tla razumijevamo stu¬ 
panj njegove kiselosti ili bazičnosti. Ako tlo nije ni 
kiselo ni bazično, tada je neutralno. Jedinica za 
mjerenje stupnja kiselosti ili bazičnosti' označuje 

se s pH. Čim je pH manji, kiselost je veća; čim je 
pH veći, kiselost je manja — ili je bazičnost veća. 
Možemo te veličine izraziti u brojkama i prika-zati 
u skali: 

10 jako bazično tlo 
9 bazično tlo 
8 slabo bazično tlo 
[ 7 neutralno tlo 

] 6 slabo kiselo tlo 

5 kiselo tlo 
4 jako Mselo tlo 
[ 3 osobito kiselo tlo. 

Ne će biti suvišno ako upoznamo i razne oblike 
kiselosti tla, jer se iste često spominju u poljioprivred- 
nim knjigama. 

Određivanje pH se vrši ili u rastvoru tla s destili¬ 
ranom vodom ili s normalnom otopinom kalijevog klo¬ 
rida. Veličine pH u rastvoru tla s destiliranom vođom 
uvijek su nešto više, a u rastvoru s normalnom otopi¬ 
nom kalijevog klorida nešto niže. Za'proučavanje utje¬ 
caja reakcije tla na uzgoji biljaka imadu pH vrijednosti 
* u vodi stvarnije značenje, budući da se i u prirodi na¬ 
lazi voda u tlu. Ali u praksi imade vrijednost pH u oto¬ 
pini kalijevog klorida veći značaj na poljima, gdje se 
gnoji umjetnim gnojivima, a naročito s kalijevim solima. 

U laboratorijima poljoprivrednih stanica određuju Se 
još dva oblika kiselosti tla: liiđrolitska i izmjenična ki¬ 
selost. Hidrolitslku kiselost dobivamo mućkanjem tla s 
normalnom otopinom kalcijevog acetata i dodavanjem 
poslije toga izvjesne količine natrijeve lužine do pojave 
slabo crvene boje. Iz veličine potrošene natrijeve lužine 

l 

izračunavamo količinu vapna potrebnog za gnojidbu ki¬ 
selog tla. 

Za određivanje izmjenične kiselosti primjenjuje se 
slični postupak. Samo mjesto kalcijevog acetata uzima¬ 
mo normalnu otopinu kalijevog klorida. 

Veličine izmjenične kiselosti su niže od hidro- 
litske kiselosti, njezino prisustvo znači da je ne¬ 
ophodno vapniti tlo. 

Kako - nastaje kiselost tla i od kakve je ona 
važnosti za svojstva tla i biljke koje uzgajamo? 
Već je sama voda kiselkasta, njezin pH se kreće 
između 5,75—6,35. Povećanje kiselosti tla je pra¬ 
ćeno uvijek gubitkom baza iz tla (natrija, kalija i 
magnezija), a zatim i vapna. To znači da će u pre¬ 
djelima, gdje padaju veće količine oborina i gdje je 
zato jače ispiranja baza, biti i kiselost tla u pravi¬ 
lu veća. Vapno (kalcij) je onaj elemeriat u tlu, koji 
smanjuje kiselost. Kada ima vapna u dovoljnoj 
količini, tlo je ili neutralno ili bazično. 

Zašto je bilo potrebno da se upoznamo nešto 
opširnije s pojmom reakcije tla? Evo zašto. Sve 
živo na kugli, zemaljskoj traži za uspješan razvoj 
određene uvjete života. Biljke za svoj najpovoljniji 
razvitak trebaju određenu temperaturu i svijetlost, 
vlagu i količinu hraniva u tlu. Jednako tako i re¬ 
akcija. tla mora biti u izvjesnim granicama. Tlo ne 
smije biti ni suviše kiselo ni suviše bazično. Naj¬ 
bolje je za većinu kulturnih biljaka, kada je tlo 
slabo kiselo. 


Najpovoljnije reakcije za razvoj naših najvaž¬ 
nijih poljoprivrednih biljaka prikazat ćemo u ovoj 
tablici: 


Biljka 

pH u vodi 

Ječam 

6,5—7,0 

Pšenica 

6,5—7,0' 

Raž 

5,5—6,0 

Zob 

5,5—6,0 

Kukuruz 

6,5—7,0 

Proso 

4,5—5,0 

Lucerna 

7,0—7,5 

Djetelina 

6,0—7,0 

Grahorica 

5,5—6,5 

Lupina 

4,5—6,0 

Grašak 

6,0—7,0 

Krumpir 

5,5—6,0 

Salata 

6,0—7,5 

Kupus 

6,7—7,4 

Rajčice 

6,2—6,5 

Lan 

6,3—6,8 

Konoplja 

, 7,1—7,4 

Šećerna repa 

6,6—7,5 


Kako vidimo sve kulturno bilje nema iste za¬ 
htjeve na reakciju tla. Mogli bi sve poljoprivredne 
biljke podijeliti u tri grupe: 

1. Grupa biljaka, koje su vrlo osjetljive na ki-‘ 
selost: lucerna, ječam, šećerna repa, crvena djete¬ 
lina, grah d pšenica. Ova grupa reagira povoljno, 
kada se pognoji s većom količinom vapna. 

■ 2. Grupa biljaka, koja se odnosi manje osjet¬ 
ljivo na kiselost: lan, ozima raž i gorušica. 

\ 3. Gi*upa biljaka, koja je slabo osjetljiva na 

kiselost: lupina, krumpir i zob. 

One kulture, koje su manje osjetljive na kise¬ 
lost treba gnojiti vapnom u manjim količinama, a 
krumpir i lan sijati tek 2—3 godine poslije vap- 
njenja na istom tlu. 

Vapno djeluje, dakle, na kiselim tlima prven¬ 
stveno na taj način da suzbija štetnu kiselost. 
Naročito je štetna za većinu biljaka kiselost kod 
pH ispod 5,5. Paljeno i gašeno vapno djeluje brže 
i kod suviška u tlu može prouzrokovati reakciju 
1>H = 9,5, što štetno djeluje na biljni organizam. 
Prirodni vapnenac u obliku kalcijevog karbonata 
ne može ni u najvećim količinama izazvati pH veći 
od 8,4 pa prema tome i ne može štetno djelovati 
na biljku. 

Po svemu izgleda da spojevi kalija i fosforne 
kiseline u tlu pod utjecajem vapna prelaze u topi- 
viji oblik, pristupačniji biljnom korijenju. Ovo se 
ne može smatrati potpuno istraženim. Pored osta¬ 
log može i ovo mišljenje poslužiti razjašnjenju vi¬ 
ših žetvenih priroda 'nakon kaicifikacije na nekim 
tlima. O tome treba voditi računa i vraćati u tlo 
nazad biljna hraniva u obliku stajskog i umjetnih 
gnojiva. 

U tlu živi veliki broj sitnoživih bića tzv. bakte- * 
rija, koje živeći same ili u kvržicama korijena legu- 
minoza, vežu dušik iz zraka i tako bogate tlo ovim 


biljnim hranivom. Količine dušika, tako dospjele u 
tlo mogu biti od 30—100 kg na ha, što znači 1,5 
'do 5 mtc. vapnenog dušika. Dokazano je zatim da 
je broj ovih korisnih bakterija manji u kiselom 
tlu. U neutralnom tlu ih ima daleko veći broj. Vap- 
njenjem kiselih tala poboljšavamo uvjete života 
ovih bakterija, a time ; njihov broj te je nakon 
vapnjenja često isti učinak, kao kad smo tlo po¬ 
gnojili dušikastim gnojivom. 

Obično se misli da vapnjenjem ubrzavamo 
gubljenje organske tvari iz tla. Istina je da se 
organska tvar u prišustsvu dovoljnih količina vap¬ 
na brže rastvara, ali ju vapno upravo čuva od pre¬ 
jakog ispiranja. Poznato je da u prirodi postoje ti¬ 
povi tla, koji su bogati i vapnom i organskom tva¬ 
ri. Sadržina organske tvari u tlu zavisi najvećim 
dijelom o vlazi i temperaturi. 

Najsitnije čestice tla sadrže više organske tva¬ 
ri u tlu, koje je nakon gnojidbe stajskim gnojem i 
vapnjeno. 

Žvot u tlu i svi procesi u njemu upravo se ra¬ 
zvijaju između najsitnijih čestica' tla, a vapno ih 
čuva od razaranja. 

^apno sprečava ispiranje svih hranjivih tvari 
u niže slojeve tla. 

Preostaje nam još razmotriti djelovanje vapna 
na fizikalna svojstva tla, t. j. kako utječe na 
osebine teških,, srednje teških i laganih tala. 

Na teškim tlima vapno popravlja svojstva tla 
stvarajući mrvičastu građu, najpovoljniju za uspje- 

san razvoj kulturnog bilja. Vapnjenjem postaju 
teška tla lakša za obradu, te uz opskrbu tla organ¬ 
skom tvari (gnojidbom Stajskim gnojem i zaora¬ 
van jem kultura za zelenu gnojidbu) provodima 
najuspješnije mjere za popravak teških tala. Neki 
istraživaoci navode rezultate pokusa prema kojima 
se je nakon kalcifikacije na teškim tlima oralo za 
10“/o lakše. 

Na laganim tlima bolje je vapniti s laporom, 
jer ovaj sadrži ilovasto-glinastu primjesu pa na 
pjeskovitim tlima djeluje- povoljno čineći ih manje 
propusnim za vodu, sposobnijim da prime biljna 
hraniva i vlagu. 

Iz dosadašnjih izlaganja vidjeli ,smo da se 
vapno dodaje tlu iz više razloga: da ga opskrbimo 
neophodno potrebnim hranivom, da popravimo fi¬ 
zikalna svojstva teških tala i da suzbijemo štetnu 
kiselost. Ponekad na slanim bazičnim tlima doda¬ 
jemo vapno da popravimo tlo kemijski i fizikalno. 

- Kada se dodaje vapno tlu kao hranivo, tada je 
potrebno gnojiti po jednom hektaru samo nekoliko 
metričkih centi. Ali za popravak fizikalnih svoj¬ 
stava teških tala i za suzbijanje štetne kiselosti 
treba upotrebiti daleko veće količine: 50 do 100 
mtc kalcijevog karbonata po jednom hektaru. 

IV. VAPNJENJE II FLODOREDU 


Već smo u prošlom poglavlju dotaknuli pita¬ 
nje, kako se odnose pojedine poljoprivredne biljke 
na gnojidbu vapnom. Mi imađemo o tome kod nas 
vrlo malo opažanja 11 a. pokusnim poljima. Upućeni 
smo stoga na rezultate istraživanja i masovne pri¬ 
mjene kalcifikacije u drugim zemljama: u SSSR, 
u SAD, u Njemačkoj, Engleskoj i t. d. Ne smijemo 
izgubiti iz vida dragocjena iskustva poljoprivred¬ 
nika na Kordunu, gdje istina nemamo znanstvenih 
pokusa, ali zato imamo najljepši primjer masovne 
kalcifikacije. Poljoprivrednici su tamo postigli ta¬ 
kove uspjehe, koji se najbolje odrazuju u izreci: 
»Vrednije je jedno jutro zemlje napjeskati (pova- 
pniii) nego dva jutra dokupiti, (si. 4.). 'Pri tome 
nisu zanemarili gnojidbu stajskim gnojem. Napro¬ 
tiv poslije vapiijenja je vrijednost, a time i upo¬ 
treba, stajskog gnoja porasla. 

Ali ono što je postignuto u jednom kraju ne 
možemo posve jednako primijeniti na ostala podru- 

čja. Prije svega nije svugdje tlo istoga tipa, i pepe¬ 
ljuge nisu istog stepena kiselosti, pa prema tome 
ne će ni količine vapna po jedinici površine biti 
iste. Osim toga svaki poljoprivredni rajon imade 
donekle .svoj osebujni plcdored. U Lici i Gorskom 
Kotaru su glavne poljoprivredne biljke krumpir, 
raž i proljetni ječam, a livade i pašnjaci zapremaju 
cko 69% sveukupne površine. U Kordunu, Baniji i 
oko Zagreba se sije najviše: kukuruz, pšenica i je¬ 
čam, a znatno je zastupano i ostalo poljoprivredno 
bilje •—• krumpir, lan, konoplja, proso, djeteline, 
dok livade i pašnjaci zapremaju oko 28% sveukup¬ 
ne poljoprivredne površine. U Slavoniji i Srijemu 
su glavne poljoprivredne biljke: pšenica i kuku- 
ruz, od industrijskog biljk^gećerna repa, konoplja, 
lan i krmno bilje: djetelina, lucerna i grahorica; 
livade i pašnjaci zapremaju oko 21% sveukupne 
površine. 

Ne samo da se mora kod masovne kalcifikacije 
voditi računa o vrstama najvažnijih poljoprivrednih 
biljaka u pojedinom kraju, nego i svaki poljopri¬ 
vrednik mora podesiti svoj plodored prema koli¬ 
čini i vremenu gnojidbe vapnom. Odmjeravajući 
količine vapna za gnojidbu mi moramo misliti ne 
samo o onoj kulturi, koja će doći odmah u prvoj 
godini iza kalcifikacije, nego i o svim kulturama u 
plodoredu zajedno. 

Upravo jedan od najkrupnijih nedostataka sa- 
vremene kalcifikacije padzolastih tala (pepeljuša) 
sastoji se u tome što se ne uzimaju u dovoljnoj 


mjeri u obzir osebujni zahtjevi pojedinih biljaka, 
koje želimo uzgajati na tlu posi je vapnjenja. 



Uklanjanjem ovih nedostataka povisi-t ćemo 
rentabilnost i kvalitet kalcifikacije i dati joj osno- 

Nevapnjeni i vapnjeui kukuruz 



vu za pravilan i snažan razvitak. Stoga smatramo 
rješenje ovog pitanja najvažnijim za masovnu pri¬ 
mjenu kaleifikacije. 

Iako je o tome dosta pisano u poljoprivrednim 
knjigama dragih naroda i postignuti značajni re¬ 
zultati, morat će naše Ra jonske polj oprivredne sta¬ 
nice provesti istraživanja i opažanja o utjecaju 
vapnjenja na pojedine poljoprivredno bilje u širo¬ 
kom opsegu na svojim pokusnim poljima. 

Na poljoprivrednoj stanici u Ohiu (Amerika) 
promatralo se je djelovanje vapnjenja tokom 20 
godina, pa se je vidjelo, da je tek u dragom de¬ 
setljeću imalo vapno najveći učinak na visinu žetve¬ 
nih priroda i to za 26 do 68% u usporedbi s prvim 
desetljećem. 

Ova opažanja kao i mnogobrojna druga u 
SSSR dokazuju koliko dugo traje djelovanje vapna 
u plodoredu. Dok prve godine nakon gnojidbe vap¬ 
nom ne vidimo znatnijeg utjecaja na visinu priro¬ 
da, dosiže ona u petoj, šestoj i sedmoj godini svoju 
najvišu točku. 

I poljoprivrednicima na Kordunu je poznata 
dugotrajnost djelovanja vapnjenja i zato ne žale 
truda da povapne svoje oranice. 

Upoznajmo sada djelovanje vapnjenja na po¬ 
jedine poljoprivredne biljke. 

JEČAM zahtijeva vapnjenje, te ako se nalazi u 
plodoredu sa šećernom repom i pšenicom možemo 
primijeniti količine vapna izračunate na osnovi 

1 — 1,5 doze po hiđrolitskoj kiselosti. Još veće ko¬ 
ličine vapna povoljno djeluju na povišenje priroda 
ječma, ali se ne smiju davati bez obzira na ostale 
kulture u plodoredu. Nakon vapnjenja možemo u 
zrnu ječma ustanoviti izvjesno povišenje sadržaja 
surovih bjelančevina i masti u usporedbi s nevap- 
njenim ječmom, što znači da se kalcifikacijom po¬ 
boljšava i kvaliteta, priroda ječma. 

PŠENICA zahtijeva slabo kiselo ili neutralno 
tlo. Poznato je da pšenica najbolje uspijeva na 
černozemnim tlima. Nema sumnje da je vapnjenje 
najenergičnija mjera za pretvaranje kiselih podzo- 
lastih tala u kulturna tla na kojima se može razviti 
uzgoj pšenice (si. 5.). Količina vapna za pšenicu i 
ječam određuje se na osnovi 1—1,5 doze vapna po 
hidrolitskom aciditetu. 

RAŽ i ZOB uspijevaju dobro i na tlima s većom 
kiselosti, ali povoljno reagiraju na manje količine 
vapna. (si. 6.). 

KUKURUZ. Iako se smatra da je kukuruz ona 
kultura, koja dobro uspijeva na kiselim kao i na 
vapnenim tlima, dokazano je opažanjima da Vap¬ 
njenje na kiselini tlima izaziva povišenje žetvenih 
priroda. U Kordunu, gdje je kukuruz glavna zrnata 
kultura, može se na tamošnjim »bujađnicama« pri¬ 
mijetiti upravo pođvostručenje priroda nakon vap¬ 
njenja. 

SI. 5. 

.piljenje povisuje prirod pšenice (selo Larijevac, kotar 
Slunj) 


SI. 6. 

I raž na vapnjenom tlu daje bolju žetvu 

[j'H 1 - •••. • « 

ročito lucern^. Količina vapna se određuje prema 
jednokratnoj veličini hidroiitske kiselosti. 


DJETELINA I 1LUCEKNA odnose iz tla znat- 
količine vapna godišnje (lucerna oko 250 kg na 
I, pa zato povoljno reagiraju na vapnjenje, na- 


U prosjeku nastaje povišenja priroda sijena, 
djeteline i iucerne za 20—30°/o. 

Sudeći prema podacima niza pokusa u SSSR, 
izgleda da se kod gnojidbe vapnom u manjim koli¬ 
činama povisuje opći prirod trava i procentualni 
sastav djeteline u smjesi s mačjim repkom. Isto¬ 
vremeno se snizuje procenat korova u travi. 

i 

KRUMPIR. Pojava nekih biljnih bolesti na 
krumpiru izgleda zavisi o reakciji tla. Pri tome se 
mora uzeti u obzir vrsta tla, t. j. da li je tlo ilova- 
sto, glinasto ili pjeskovito. Tako na pr. krastavost 
na gomoljima krumpira radije dolazi na boljim, 
neutralnim ili alkaličnim tlima. Za druge bolesti na 
krumpiru ostaje nedokazana i neobjašnjena pra¬ 
vilnost njihove veze s reakcijom tla. 

Male količine. vapna na jako kiselim tlima mo¬ 
gu djelovati dobro na povišenje priroda krumpira, 
kada. je tlo pognojeno stajskim gnojem. Međutim, 
u većini slučajeva, kako potvrđuju mnogobrojni 
pokusi i zapažanja, krumpir je ne samo malo osjet¬ 
ljiv na kiselost tla, nego vapnjenje izaziva i sniže¬ 
nje priroda na nekim tlima. Koristeći se ovim sa¬ 
znanjem, poljoprivrednici trebaju u plodoredu s 
krumpirom vapniti tlo s manjim količinama vapne- 
nih gnojiva i pomaći u plodoredu sadnju krumpira 
za 3—4 godine poslije vapnjenja. 

ŠEĆERNA REPA. Na kiselim tlima vapnjenje 
jc preduvjet racionalnog uzgoja šećerne repe. Pre¬ 


40 


ma podacima u SSSR, postignuti su rezultati u sje¬ 
verozapadnim rajonima za oko 25 mtc više u pri¬ 
rodu korijenja šećerne repe na površinama, gdje 
je provođena kalcifikacija. 

Zatim je ustanovljeno povišenje sveukupnog i 
procentualnog sadržaja šećera u repi nakon gno¬ 
jidbe vapnom. 

Kao vapneno gnojivo možemo upotrebiti i 
saturacioni mulj, otpadak tvornice šećera. On, sa¬ 
drži oko 40 n, f> kalcijevog karbonata. Bolje djeluje 
na prirod repe u tom slučaju, kđđa se ne gnoji s 
njime izravno pod repu nego pod prethodne kul¬ 
ture. 

LAN I KONOPLJA. Lan ne voli niti jako ki¬ 
selu niti alkalienu reakciju tla. Zato on povoljno 
reagira na manje količine vapna i povisuje tada 
prirod, a da se pri tome ne pogoršava kvaliteta 
vlakanaca. Veće količine vapna izazivaju sniženje 
priroda i pogoršavanje kvalitete. 

Kod lana, slično kao i kod krumpira, sva isku¬ 
stva govore da je najbolje sijati lan 3—4 godine 
poslije vapnjenja. 

Konoplja pripada, za razliku od lana, među 
one biljke, koje traže vapnjenje. “Vapnjenje je, 
prema podacima ruskih pokusnih stanica, pokazalo 
povišenje općeg priroda konoplje za 25% i na tlima 
koja su po svojstvima blizu černozemima (degra¬ 
dirani čemozemi). U zajednici s ostalim umjetnim 
gnojivima vapnjenje se je pokazalo također koriš- 


niin, jer su postignuti nakon vapii jenja i gnojidba 
s umjetnim gnojivima znatno veći prirodi negoli 
gnojidba samo s vapnom ili samo s umjetnim gno¬ 
jivima. 

f 

SUNCOKRET reagira povoljno na srednje ko¬ 
ličine samog vapna na manje količine u zajednici 
sa primjenom ostalih umjetnih gnojiva. Najbolje 
je primijeniti količine vapna, koje odgovaraju po¬ 
lovini do tri četvrtine veličini hiđrolitske kiselosti. 

POVRTNO BILJE. Većina povrtlarslđh bilja¬ 
ka jc osjetljiva na, kiselu reakciju tla. Na kalcifika- 
ciju se najpovoljnije odnose .slijedeće povrtne kul¬ 
ture: sparga, repa, celer, salata, luk, pastrnjak, 
paprika, špinat, kupus i mak. Manje povoljno dje¬ 
luje vapno na grah, cikoriju, rotkvicu, patlidžan i 
lubenicu. 

U poljoprivredi sa vrtlarskim plodoredima 
bit će najpravilnije unositi vapno u manjim količi¬ 
nama, ali češće: 

V. VAPNJENJE KISELIH TALA 
I STAJSKI G^OJ 


Stajsko gnojivo je najvrednije gnojivo za sva 
naša tla. Pored rudnih tvari, koje služe kao di¬ 
rektna hrana poljoprivrednim biljkama, stajski 
gnoj sadrži i mrtvu biljnu (organsku) tvar, koja 
povoljno utječe na fizikalna svojstva zemljišta. 
Organska tvar je rezerva iz koje biljka crpe poste¬ 
peno hranjive sastojke. 

Stajski gnoj čini teška tla rahlijim, a smanjuje 
preveliku rastresitost lakih tala. Osim toga unosi¬ 
mo stajskim gnojem u tlo milijune i milijune sitno- 
živih bića, koja pojačavaju korisne procese u tlu. 

Na našim seoskim gospodarstvima je stajski 
gnoj često isključivo jedino poznato gnojivo. Upra¬ 
vo- zato moramo znati, kako djeluje vapneno gno¬ 
jivo u zajednici sa stajskim gnojem. Stoljetna je 
praksa pokazala da je i jedno i drugo gnojivo je¬ 
dnako važno na kiselim podzolaistim tlima. Narod 
Korduna znade iz vlastitog iskustva, da sam staj- 

ski gnoj ne može imati na jako kiselim tlima onako 
korisnog učinka, kao kada se s' njime takovo tlo 
povapni. Ustanovljeno je zatim da se stajski gnoj 
na iako kiselim tlima izgubi-ispiranjem već slije¬ 
deće godine. Ako li primijenimo i vapneno gnojivo, 
tada je djelovanje stajskog gnoja dugotrajnije. 

Tako je na pjeskovitom tlu Ljubereckog po¬ 
kusnog polja u SSSR podignuta opća produktiv¬ 
nost plodoređa (ugar, raž, zob) gnojidbom staj¬ 
skim gnojem (18 tona na ha) za 27%, a pri upo- 
ređnom unošenju stajskog gnoja s vapnom u koli¬ 
čini 9 tona na ha za 57%. 

Često ćemo u praksi i samim vapnjenjem po¬ 
stići neočekivane povoljne rezultate prvih godina. 
Bila bi najveća pogreška, kada bi radi toga zane¬ 
marili upotrebu stajskog gnoja. Tada bi zai'sta 
opravdali mišljenje »da vapno očeve obogaćuje, a 
sinove osiromašuje«. Naročito treba paziti da ne 
gnojimo samo vapnom isprana tla s malom količi¬ 
nom hranjivih tvari, t. j. na »obesnaženim tlima«, 
kako ih nazivaju sovjet si? i poljoprivrednici. Na ta¬ 
kovim tlima ne ćemo redovito ni postići samim 
vapnjenjem viđnije uspjehe. 

U zajedničkoj primjeni stajskog gnoja i vapna 
leži osnovica podizanja proizvodne sposobnosti na¬ 
ših podzolastih tala, Vapnjenjem ćemo indirektno 
povećati i količinu stajskog gnoja na našim seo¬ 
skim gospodarstvima, jer ćemo -pojačanom proiz¬ 
vodnjom krmnog bilja moći držati veći broj stoke. 

Unošenje vapna sa stajskim gnojem treba provo¬ 
diti u nešto manjim količinama. Na teškim glina- 
stim tlima vapnit ćemo svakako s većim dozama. 

O plodnosti tla zavisi i djelovanje vapna na 
prirod. Najbolji učinak pokazuje vapno na tlima 
s .radnje plodnosti. 


< 

VI. VAPNJENJE TALA 
I 'MINERALNA (UMJETNA) 
GNOJIVA - . 

Kada se govori o umjetnim gnojivima, tada se 
misli na razna dušična, fosforna i kalijeva gnojiva. 
Prije rata je bilo na tržištu toliko vrsti ovih gno¬ 
jiva da su poljoprivrednici, ne poznavajući njihov 
sastav i svojstva, bili u dvoumici, koje bi gnojivo 
nabavili za svoja zemljišta. 

Nesumnjivo je da će upotreba umjetnih gno¬ 
jiva u budućnosti imati sve veći značaj za podiza¬ 
nje i unapređenje poljoprivredne proizvodnje. Naša 
su tla u tolikoj mjeri siromašna biljnim hranivima 
da se bez upotrebe umjetnih gnojiva uz stajski 
gnoj ne može zamisliti rentabilnima poljoprivreda. 

Prije rata. je bila upotreba umjetnih gnojiva 
kod nas upravo neznatna u usporedbi s poljopri¬ 
vrednim naprednijim zemljama. Osim toga nije se 
vodilo dovoljno računa o svojstvima zemljišta, ta¬ 


ko da su mnogi poljoprivrednici kupovali gnojivo, 
koje njihovu tlu nije odgovaralo te je nastalo iz¬ 
vjesno nepovjerenje prema upotrebi umjetnih gno¬ 
jiva uopće. Zato će biti korisno da se upoznamo s 
nekim svojstvima umjetnih gnojiva i njihovog od¬ 
nosa prema osobinama zemljišta. To će nas osigu¬ 
rati od mogućnosti ponavljanja griješaka iz pro¬ 
šlosti. 

Nama nije dovoljno da znademo, koliko izvje¬ 
sno gnojivo sadrži u sebi biljnih hraniva rastvcri- 
vih u čistoj vodi, nego i. kalio će se ponašati ovo 
gnojivo u tlu odnosno kako će biljka ova hraniva 
pomoću korijenja moći primati. Tako na pr. super- 
fosfat sadrži oko 16—18°/o fosforne kiseline, koja 
je vrlo pristupačna korijenju biljaka, ili kako se to 
još kaže: fosforna kiselina imađe veliku fiziološku 
vrijednost. Ali u tlima u kojima se nalazi mnogo 
željeznih i almninijevih oksida prelazi u nerastvo- 
riv oblik željeznih i aluminijevih fosfata, nepristu¬ 
pačnih biljnom korijenju. 

Čilska salitra se u laganim tlima brzo. izgubi 
ispiranjem, te će na takovim tlima bolje biti pri¬ 
mijeniti amonijev sulfat, ukoliko nije tlo jako ki¬ 
selo. Upotrebimo li ipak čilsku salitru, razdijelimo 
određenu količinu u dva dijela: pri sjetvi i poslije 
z;a vegetacije (kod ozimih usjeva u jesen i proljeće). 

Naša domaća industrija umjetnih gnojiva pro¬ 
izvodi vrlo dobro dušieno gnojivo — vapnein dušik 
(kaleijev cijanamid), a ipak neki poljoprivrednici 
izjavljuju da nisu njegovom primjenom postigli 


dobre rezultate. Sto više doživjeli su i razočaranje, 
jer im se prirod nakon gnojidbe smanjio. To se je 
dogodilo stoga, jer je gnojidba ovim gnojivom iz¬ 
vršena neposredno pred sjetvu. Međutim, vapneui 
dušik moramo sipati na tlo oko 14 dana prije sje¬ 
tve i odmah zabranati. Potrebno je da između 
gnojidbe i sjetve padne kiša. Njime ne smijemo ni¬ 
kako gnojiti na list (ovršno). 

U praksi ćemo mnogo lakše izabrati gnojiva 
za černozeme nego li za podzolasta tla. Na kiselim 
pođzolasiim tlima moramo znati, da li je neko 
gnojivo kiselo, neutralno ili bazično, t. j. kakova 
mu je reakcija. Na Rotamstetskoj stanici u Engle¬ 
skoj primijetilo se je, da dugogodišnjom upotre¬ 
bom umjetnih gnojiva na poljima s dovoljnom ko¬ 
ličinom vapna, na neutralnim tlima, ostaju žetveni 
prinosi jare pšenice i ječma na istoj visini trajno, 
dok na lakšim tlima bez vapna i uz primjenu amo- 
nijevog sulfata, superfosfata i kalijeve soli opada 
proizvodna sposobnost tla. Nema sumnje, da je 
ovoj posljednjoj pojavi razlog u kiseloj reakciji 
tla pri kojoj ne mogu umjetna gnojiva imati puni 
koristan učinak. 

Postoje i tla na kojima će vapno pod izvjesnim 
kulturama izazvati jednako povišenje žetvenih pri¬ 
roda kao sva umjetna gnojiva zajedno. Zbog ne¬ 
stašice stajskog i umjetnih gnojiva ne smijemo 
priteći upotrebi samog vapna. To može biti slučaj 
tamo, gdje je tlo dosta bogato fosfornom kiselinom 
i kalijem i to: ako u tlu nema manje od 0,15°/o fos¬ 


48 


forne kiseline i 0,2% kalija, rastvorivih u ldo/o sol- 
noj kiselini. Vrijeme nakon kojega se mora poslije 
vapnjenja unijeti u tlo i drugih hranlva je, prema 
zapažanjima, ne manje od 5 godina za laka tla i 10 
godina za teška tla. Kod plodoređa s djetelinom 
mogu ovi rokovi biti produženi. 

Ponekada se preuveličava opasnost primjene 
fiziološki kiselih gnojiva na podzolastim tlima. Ali 
tamo, gdje je upotreba kiselih gnojiva najviše ra¬ 
širena naročito gdje se jednostrano primjenjuje 
amonijev sulfat, kalijev klorid i superfosfat, sva¬ 
kako će doći do nižih žetvenih priroda u uporedbi 
s vapnjenim površinama. 

Sva umjetna gnojiva mogli bi podijeliti na 
fiziološki bazična i fiziološki kisela gnojiva. U gru¬ 
pu fizološki bazičnih spadaju eilska salitra, kalij- 
ska salitra, kalcijeva salitra i vapnenl dušik. U 
grupu fiziološki kiselili gnojiva spadaju amonium 
sulfat, kalium sulfat, superfosfat, kalium klorid 
i druga. 

Ovakva podjela nije najbolja. Kalijev klorid, 
na pr.-, prepada smo ga stavili u grupu kiselih gno¬ 
jiva nije u vodenoj otopini kisele reakcije, ali može 
u tlu pojačati izmjeničnu kiselost, o kojoj smo vec 
naprijed rekli da je vrlo štetna za kulturno bilje. 
U svakom slučaju amonijeva gnojiva zakiseljuju 
tlo. Superfosfat je fiziološki kiselo gnojivo, jer sa¬ 
drži male količine slobodne fosforne i sumporne 
kiseline. Ali ove kiseline budu u tlu obično vezane 
bazičnim tvarima (vapno, magnezij, željezo i alu- 

minijev oksid.) te tako superfosfat ne može izazvati 
zakiseljavanje tla. Na humusnim ispranim tlima 
ponegdje nema ovih bazičnih spojeva i tada nastu¬ 
pa zakiseljavanje gnojidbom sa superfosfatom. 

U planskoj primjeni umjetnih gnojiva mora 
se ustanoviti najpovoljniji omjer zajedničke upo¬ 
trebe umjetnih gnojiva i vapna. U nekim zemljama 
(Njemačka) bio je taj omjer takav, da je na odre¬ 
đenu količinu vapnenog gnojiva u obliku kalcije- 
vog karbonata upotrebijeno 2—3 puta više umjet¬ 
nih gnojiva. 

Opskrba naših tala fosfornim gnojivima sva¬ 
kako je jedna od najvažnijih pitanja povećanja 
plodnosti tala.. Dosada je na tržištu bio superfo- 
sfat skoro jedini kao fosforno gnojivo. Superfosfat 
se dobiva prerađivanjem iz prirodne suro vine —• 
rudače fosforita. U fosforitima je fosforna kiseli¬ 
na, koja služi kao hranivo za biljke, u obliku ma¬ 
nje topivom nego li je kod superfosfata. Mnogo¬ 
brojnim pokusima u SSSR, Engleskoj, Americi i 
kod na j s na kiselim pođzolastim tlima, uvidjelo se 
je, da fosforiti mogu poslužiti kao yrlo dobro 
fosforno gnojivo. Istovremenom sjetvom lupine i 
gnojidbe surovim fosfatima na kiselim tlima poljo¬ 
privrednici imadu mogućnosti da tlo opskrbe i du¬ 
šikom i fosforom. Na korijenju lupine se razvijaju 
kvržice u kojima se gomila atmosferski dušik, a ki¬ 
selim izlučinama pomaže korijenje lupine rastvara - 
nje fosforita. I'bez lupine mogu kisela tla zamije¬ 
niti ulogu tvornice superfosfata. Fosforna kiselina 





fosforita je za 4—5 puta jeftinija od fosforne kise¬ 
line superfosfata. 

Da bi fosforiti bili podesni za gnojidbu, treba 
ih nakon vađenja iz rudnika samljeti, slično kako 
se to radi i s vapnencima. Na neutralnim i vapne- 
nim tlima fosforiti se ne će moći rastvoriti u do¬ 
voljnoj količini potrebnoj poljoprivrednom bilju. Ne 
ćemo li stoga i vapnjenjem kiselih tala smanjiti uči¬ 
nak fosforita? 1 zaista je ustanovljeno: sniženje ko¬ 
risnog učinka fosforita u zajedničkoj primjeni s vap¬ 
nom. Zbog toga se preporučuje gnojiti kiselo tlo 
najprije s fosforitom, a zatim nakon 1—2 godine 
vapnom. Na tlima na kojima se fosforiti teško 
rastvaraju bit će dobro ako zajedno s fosforitom 
upotrebljavamo amonijev sulfat kao dušično gno¬ 
jivo. 

Fosforiti sadrže znatnu količinu vapna te su 
prema tome i vapneno gnojivo. Ali' budući da se 
njima gnoji u količinama, od 6—7 mtc po hektaru, 
to ne unosimo u jako kisela tla dovoljnu količinu 
vapna. Međutim na slabije kiselim tlima možemo 
gnojidbom s fosforitima voditi uspješno borbu 
protiv kiselosti tla. 

Prema tome će biti najpravilnije na podzola- 
stim tlima provoditi vapnjenje kao najhitniju mje¬ 
ru popravka kiselih tala u prvom redu tamo gdje ■ 
je pH u normalnom kalijevom kloridu ispod 5,5, 
dok bi primjenom fosforita na slabo kiselim tlima, 
t- j-, gdje pH u normalnom kalijevom kloridu iz¬ 
nad 5,5, kalcifikaciia bila suvišna. 



VII. KAKO ĆEMO USTANOVITI 
DA JE NEKO TLO POTREBNO 
VAPNITI? 


Ne smijemo zaboraviti osnovno pravilo od ko¬ 
jeg najviše zavisi pravilan i puni razvitak masovne 
kalcifikacije. Zemljište, koje namjeravamo vapniti 
treba prije svega istražiti, da li je kiselo. 

Kako ćemo ustanoviti da je tlo kiselo? Moglo 
bi se pomisliti da bi bilo najbolje da posebni struč¬ 
njaci (pedolozi) na osnovi ispitivanja izrade pedo¬ 
loške karte na kojima će svaki poljoprivrednik 
moći lako vidjeti, da li je u njegovom Kraju, selu 
i hataru tlo kiselo, neutralno ili vapneno. Takove 
su karte zaista najhitnija potreba za plansko ruko¬ 
vođenje pri popravku tala u svakom kotaru i cije¬ 
loj zemlji. Ali njima ne možemo prikazati svojstva 
tala i njihovu reakciju za svaku parcelu. U prirodi 
su tla ponegdje vrlo nejeđnolična, pogotovo u va¬ 
lovitim i brdskim predjelima, tako da se reakcija 
može znatno mijenjati na udaljenosti od nekoliko 
stotina metara i manje. To znači da bi trebali sva¬ 




ku parcelu pedološki ispitati te izraditi karte u- 
krupnom mjerilu, kakove su n. pr. katastarske 
karte. Tako ogroman rad je zasada nemoguće pro¬ 
vesti. 1 pored takove karte mora svaki poljopri¬ 
vrednik poznavati najvažnija svojstva svojeg ze¬ 
mljišta. » 

Postoje li vanjski znakovi u prirodi na tlima 
po kojima možemo lako prepoznati, da li je neko 
tlo potrebno vapniti? Da, ima ih cijeli niz i mi će¬ 
mo se upoznati s nekima od njih. 

Sigurno ste uočili kod kopanja kanala, bunara 
i kod duboke obrade tla za vinograd (rigolanje) da 
na stijeni (profilu) ovih iskopa postoje neki slo¬ 
jevi zemlje debeli 10 do 20 crn i više, koji se među¬ 
sobno razlikuju po građi, boji i posebnim tvorevi¬ 
nama, te su za pojedine tipove tla osebujni. Na 
stijeni takovog iskopa možemo izvjesnim znacima 
čitati historiju i svojstva tla. 

Nas najviše zanima, kako ćemo na terena ra¬ 
zlikovati podzolasia tla, jer su ona kisele reakcije 
i loših poljoprivrednih svojstava te ili treba prven¬ 
stveno podvrgnuti kalcifikaciji. 

Podzolasto tlo može oiti slabo, srednje i jako 
izraženo te prema tome razlikujemo: slabo opođzo- 
ljeno tlo, srednje opođzoljeno tlo i jako opođzolje- 
no tlo. Građu i izgled podzola prikazuje (si. 7.). 

Profil podzola imađe tri jasno različita sloja, 
koja se obično označuju slovima A, B i C. 

A-sioj je površinski sloj ili sloj ispiranja, gdje 
se vrše procesi jakog trošenja, stvaranja i rastva- 

ranja organske tvari (humusa), a na njemu može¬ 
mo razlikovati još podhorizonte: 

Ao-ledina ili listinac; 

Ai-humusni sloj ili mekota, tamnije boje: 

A 2 -ipepeljasti, najviše izbijeljeni sloj po kome 
je podzol dobio ime, a kod jače podzoliranih tala je 
ovaj sloj deblji. 

B-sloj u kojem se talože rudne tvari ispira¬ 
njem pomoću oborina iz gornjeg A-sIoja. Imađe 
tamniju boju smeđe nijanse sa crvenkasto-smeđim 
pjegama sastavljenim poglavito od odozgo ispranih 
željeznih i aluminijevih spojeva s primjesom organ¬ 
ske tvari. U ovom sloju se nalaze često tvrde- na¬ 
kupine u obliku zrnaca i do veličine oraha — t. zv. 
»čagalj«. Primjećuje se ponegdje i nakupine kre- 
mena u obliku bjelkastih pruga-jezičaea. 

C-sIoj pripada starijem geološkom dobu i nije 
izvrgnut promjenama pod utjecajem oborina, topli¬ 
ne i korijenja biljaka. 

Prema ruskim istraživaocima Balaševji i Re- 
mezovu možemo na osnovi stepenu opodzoljenosti 
tla ocijeniti potrebu i količinu vapna za gnojidbu. 

Slabo pođzolasta tla treba vapniti s manjim 
količinama —- ne većim od 25 mtc po ha, odnosno 
14,4 mtc po k. j., a njihovo vapnjenje ne' može uvi¬ 
jek biti rentabilno. Vapnjenje srednje opođzoljenih 
tala je uvijek rentabilno i može se primijeniti koli¬ 
čina od 45 mtc do 90 mtc po ha ili 25,9 mtc do 51,8 
mtc po k. j. Na jako opodzoljenim tlima vapnit će¬ 
mo i s većim količinama. 


Na valovitim terenima podzolastih tala, oso¬ 
bito u nižim dijelovima, treba redovito većih koli¬ 
čina Vapna, nego li na podzolastim tlima ravnih po¬ 
vršina. , 

Razumije se da bi mogli utvrditi tip tla i pre- 
m°. tome njegovu potrebu na vapnjenje, moramo 



SI. 7. 

Profil pepeljuše 


imati izvjesno predznanje iz nauke o tlu (pedolo¬ 
giji). Poznata je činjenica da između svojstava tla 
i biljaka, koje ga naseljavaju u slobodnoj prirodi 
postoji uzajamna veza, tako da prema pojedinim 
biljkama možemo zaključiti u izvjesnoj mjeri i o 





svojstvima tla. Pri tome ne ćemo stvarati zaključke 
na psnovi samo nekoliko jedinki neke biljne vrste, 
nego prema njenoj pojavi u masi. Najsigurnija 
ocjena svojstava tala zasniva se na ustanovljenju 
biljnih zadruga, t. j.. biljnih skupina, koje žive u 
zajednici. 


Na VAPNENIM tlima rastu biljke, koje zove¬ 
mo kalkofilne, a među njih spadaju: 



SI. 8. SI. 9. 

Ovsika uspravna Srednji trputac 

(Bromus erectus) (Plantag-o media) 


5(3 







SI. 13. 
Ivančica 

(Chrysanthemum 
l^ucanthemum) 






Na KISELIM TLIMA, siromašnim vapnom, 
rastu biljke, koje zovemo ltalltofobne, a to su: 



Tvrdaea čekinjava (Nardus atricta) 

SI. 19. SI. 20. 

Petolista srcenika Rosulja obična 

(Potentilla formentilla) (Agrostis vulgarisj 


Slabi razvitak dje.riiue, a naročito lucerne, 
znači, da tlu nedostaje vapna. 

Neki istraživaoci i praktičari dovode u vezu 
sadržaj vapna u tlu s pojavom kile na kupusu. Što 
je više vapna u tlu, manje imade ove gljive. 

Ako li pri umjereno vlažnoj klimi ne postiže¬ 
mo umjetnim gnojivima znatnije' žetvene prirode, 

možemo smatrati da je tlo neophodno potrebno 
vapniti. 

Odlaganje željeza ne samo u B-sloju, kako 
smo već spomenuli, nego i u drenažnim vodama, 
kanalima i jarcima, što se pozna po crveno-smeđoj 
boji, vrlo je dobar znak pomanjkanja vapna, u tlu. 
Željezo se gubi iz tla nakon što je isprano vapno. 

Na količinu vapnenog gnojiva po jedinici po¬ 
vršine utječe znatno i prijašnji način obrade tla. 
Ako je zemljište gnojeno s amonijskim sulfatom i 
kalijevom soli, to će trebati količine vapna povi¬ 
siti. Ako li je gnojeno s fosforitom i vapneniim du¬ 
šikom, količine vapna mogu biti nešto niže. 

Razumljivo je da se treba koristiti rezultati¬ 
ma, koje su postigli poljoprivrednici vapnjenjem 
tala u bližoj okolici. Izmjenjujući međusobno isku¬ 
stva, ubrzat ćemo pravilno provođenje kalcifi- 
kacije. 

Osim toga može svaki /poljoprivrednik naučiti 
nekoliko jednostavnih načina određivanja reakcije 
tla i to: lakmus papirom, solnom kiselinom i Kom- 
berovom metodom. 

Lakmus papir sadrži organske boje, koje se 
mijenjaju prema reakciji sredine u koju se uroni 
ili kojom se navlaži. Stavimo li crveni lakmus papir 
na vlažnu grudicu zemlje, tada će uslijed bazične 
reakcije tla poplaviti. Stavimo li plavi lakmus pa¬ 
pir na vlažnu grudicu zemlje, tada će uslijed kisele 
reakcije pocrveniti. 


Vapno u poljoprivredi 5 


65 


Razrijeđenom solnom kiselinom (na 1 dio kon¬ 
centrirane solne kiseline 3 dijela destilirane vode) 
prelijemo 2—3 grama tla. Ako li se u tlu nalazi 
vapno u -obliku kalcijevog karbonata, razvija se 
ugljična kiselina uz šum i pjenušanje, slično kao 
kad kap vode padne na užareno željezo. Ovaj na¬ 
čin ne može zadovoljiti ona tla u kojima je vapno 
vezano s fosfatima i spojevima sumpora (sadra). 

Komberovom metodom: 2—3 grama sitnog tla 
na zraku osušenog' stavimo u usku staklenu posu- 
đieu (epruvetu) i prelijemo s oko 5 cm 3 alkoholne 
ili acetonske otopine rodankalija. Nakon toga sa- 
držiuu dobro promućkamo i ostavimo jedan, dva 
ili tri sata na miru, a izatim ponovno promućkamo. 
Iza dvanaest sati stajanja zaključujemo prema ja¬ 
čini crvene boje, ili njenom odsustvu, reakciju tla. 

Tamnocrvena boja znači da je tlo jako kiselo, 
crvena boja kiselo, ružičasta slabo- kiselo, a bez- 
bojnost tekućine pokazuje neutralnu do alkalične 
reakcije. 

Određivanje reakcije Komberovom metodom 
zavisi o prisustvu željeza u tlu te nije uvijek po¬ 
uzdano. 

Bilo bi dobro kada bi pri svakom Mjesnom na¬ 
rednom odboru poznavao barem jedan poljopri¬ 
vrednik neki od gore spomenutih postupaka za 
određivanje reakcije tla. Ipak ove metode nisu uvi¬ 
jek potpuno pouzdane i sigurne, one su za praktič¬ 
ne potrebe dovoljno točne, da se barem grubo sna¬ 
đemo kod prosuđivanja nekog tla- da li ga treba 


Vapniti ili ne. -Pomagala kao : lakmusov papir, sol- 
nu kiselimp, alkoholnu otopinu rodankalija može 
svatko nabaviti preko kotarskog agronoma. 

Sumnjamo li, da je neko tlo kiselo, a ne mo- 
žemo sigurno ustanoviti niti prema jednom od na¬ 
prijed opisanih postupaka, pozvat ćemo kotarskog 
agronoma, koji će prema potrebi poslati uzorak 
da tlo-znanstvenim zavodima. Tamo će se istražiti 
tlo, da li je potrebno gnojiti vapnom i koliko po 
jednom k. j. 

UPUTA ZA UZIMANJE UZORAKA TLA 

Uzorke tla treba uzeti savjesno prema propi¬ 
sima u ovoj uputi, jer o tome zavisi i uspjeh istra¬ 
živanja. Vađenje uzoraka tla imade se obaviti u 
vrijeme između žetve i gnojidbe za iduću sjetvu i 
to kada je tlo samo toliko vlažno, da se može prsti¬ 
ma drobiti. 

Budući da je tlo ne jednolično, uzima se t. zv. 
»prosječni uzorak«, koji predstavlja prosječni sa¬ 
stav jedne oranice, koja je bila jednako gnojena, 
jednako obrađivana i zasijana istom kulturom. 

Ako je valovit teren, onda ćemo uzeti posebni 
prosječni uzorak s uzvisine, posebni s padine i po¬ 
sebni iz udoline, t.- j. uzet ćemo prosječne uzorke 
samo s jednoličnih-površina. 

Prosječni uzorak se uzima na jednoličnoj po¬ 
vršini od oko 2—5 k. j. da lopatom Iskopamo na 
više mjesta jame 1 lopatu duboke, 2 lopate duge 


i široke s okomitim stijenama, zatim iz svake jame 
na jednoj stijeni odrežemo lopatom niz cijelu njenu 
dubinu jednako debelu ploču tla od koje se po du¬ 
žini lopate odijeli oko % kg na čistu podlogu (od 
dasaka ili u kakovu posudu). Jednako izvadimo iiz 
ostalih jiama posebne uzorke, stavimo ih na čistu 
podlogu, dobro izmrvimo i smiješamo, a od smje¬ 
se, ako je tlo suho, stavimo oko 1 kg u papirnatu 
vrećicu ili sandučić. Ukoliko tlo nije suho, ostavi 
se nekoliko dana sušiti, ali nipošto u staji ili na 
peći. 

Na svaku vrećicu ili sandučić staviti običnom 
olovkom, ne tintovnom, naslov poljoprivrednika, 
oznaku uzorka, sandučić zatim, zabiti i staviti ad¬ 
resu ustanove, kojoj se uzorak šalje. Papirnata 
vrećica i sandučić treba da budu također čisti, na¬ 
ročito treba pripaziti da nije u njima bio umjetni 
gnoj. 

Ako se tlo istražuje prvi puta, posebno ako na 
njemu slabo uspijeva lucerna, zatim za vinograde i 
voćnjake, potrebno je izvaditi sa svake jednolične 
površine po 2 uzorka tla: jedan mora biti izvađen 
s površine (mekote), a drugi na isti način kao i 
gornji samo iz dubine od 30—50 cm. U tu svrhu 
se iskopa 2 lopate široka, 4 lopate duga i jednu lo¬ 
patu duboka jama tako da se na jednom kraju 
ovakove jame iskopa još jedna jama također du¬ 
boka 1 lopatu, 2 lopate široka i 2 lopate duga. S 
najniže okomite stijene izvadi se uzorak iz dubine 

od 30—50 cm., a pri tome treba paziti da se ne 
miješa s površinskim tlom. 

Ovakovu jamu prikazuje nam slijedeći crtež: 


C.V- 

V 

Lx- V 



SI. 21. 

Iskopana jama za uzimanje uzoraka tla 


Treba pripaziti da se uzorci tla ne uzimaju na 
plješivim mjestima kao ni s takovih mjesta, gdje 
je ležao stajski gnoj. Ako naša oranica imade kva- 
dratičan oblik, tada bi se iskopali pojedinačni uzor¬ 
ci tla za priredbu prosječnog uzorka na način, kako 
je to prikazano u planu na kojemu su križićima 
označena mjesta s kojih se imađu iskopati uzorci 
tla: 

SI. 22. 

Jednolično raspodjeljena mjesta sa kojih se uzimaju 
uzorci tla 

Na isti način se uzimaju uzorci *tla za određi¬ 
vanje potrebe gnojidbe kalijevim i fosfornim gno¬ 
jivima. 

Istraživanja u tloznanstvenim zavodima ne 
smiju se provoditi ne ©bazirajući se na položaj tla 
u prirodi. Dubina tla, njegov položaj prema stra¬ 
nama svijeta, obličje tla, vodne prilike i t. đ., sve 
su to činjenice, koje moramo dobro poznavati prije 
nego li pristupimo popravljanju zemljišta gnojid¬ 
bom, boljim načinom obrade, odvodnjavanjem i 
drugim agrotehničkim mjerama. Zato je neophodno 
potrebno da svaki poljoprivrednik, koji šalje uzor¬ 
ke tla na istraživanje tloznanstvenim zavodima, 
priložiti također i odgovore na »Upitnieu«, koja je 
i prije bila u upotrebi kod spomenutih zavoda. 

Ukoliko netko ne može »Uputnicu« ispuniti, neka 
se obrati na kotarskog agronoma. Najbolje je slati 
uzorke tla preko Kot. NO-a, poljoprivredni odjel, 
koji će time imati uvid o poljoprivrednicima koji! 
žele popravljati svoja zemljišta, i pomoći ih u tom 
nastojanju. 

Upitnica, koju treba ispuniti, sadrži slijedeća 
pitanja: 

1. Ime i prezime posjednika zemljišta. 


2. Dan uzimanja uzorka tla . 

3. Oznaka i broj katastarske čestice. 

4. Mjesni N. O. ] , ,, ,. » f. 

_ „ , . v, l odakle potječe 

5. Zadnja posta f , * ) . 

„ T , . I uzorak tla \ 

6. Kotar 

7. Sadašnji način kultiviranja tla (oranica, livada 

i t.-d.) . . . 

8. Prijašnji način kultiviranja tla (šuma, livada, 

močvara i t. d.) ... 

9. Vegetacijski pokrov (trave i korovi) ...... 


10. Vrsta tla (pjeskulja, ilovača, glina).... 

11. Obličje (konfiguracija) tla: ravnica, padina, 

vrh . 

12. Položaj tla prema, stranama svijeta (ekspozi¬ 
cija) ..... 

13. Geološka pripadnost terena (ispunjava Zavod 

za istraživanja tla) . 

14. Dubljina uzorka od.. do.. 

£m. 

15. Da li je tlo duboko, ili je u neposrednoj dubini < 
matično kamenje, koliko u cm. 

16. Najveća dubina do koje se ore 

17. Vodne prilike: 

a) hidrografske (rijeke i potoci, koji pro- 
20. Roje kulture dobro uspijevaju? 

zemljišta) 

b) hidrološke (godišnja količina oborina, 
visina podzemne vode, da li je tlo iz¬ 
vrgnuto poplavi, ako je, koliko puta na 
godinu i kako dugo traje ležanje vode) 


18. Koja kultura će se sijati, ili hoće li 1 se gnojiti 
sa stajskim gnojem ili ne? Ako sa stajskim 

gnojem, s kojom količinom na kat. j. 

... na ha .:. 

19. Koje kulture loše uspijevaju?. 


20. Koje kulture dobro uspijevaju? 


21. Visina priroda u mtc na 1 ha, ili na 1 kat. j. 
najuobičajenih kultura (ako navedeš prirod na 
1 ha, precrtaj na 1 kat. j.)... 


22 . 


Količina gnojiva u mtc na 1 ha, ili na 
Gnojidba- U posljednje 1 k. j. i vrsta gnojiva (Ako navedeS 
4 godine količinu gnojiva na 1 ha, precrtaj na 

Godima 194 194 194~ i94~ 

Vapneno gnojivo (mlje¬ 
veni vapnenac, živo va¬ 
pno, saturacioni malj, 
lapor) 

Stajski gnoj 1 

Kompost , 

Dušično umj. gnojivo 
Fosforno umj. gnojivo 
Kalijevo umj. gnojivo 
Mješano umj. gnojivo 

23. Plodored 

24. Koja istraživanja treba provesti? 

Ono što želiš podcrtaj! 

a) Potreba opskrbe tla vapnom 

b) Kalij i fosfor fiziološki aktivan. 

25. Opaske ... 


Potpis molitelja: 

► 

VIII. POSTAVLJANJE POLJSKIH 
GNOJIDBENIII POKUSA 


Svaki.poljoprivrednik može na svojoj njivi, 
livadi i pašnjaku ispitati tlo, da li je potrebno gno- 
jiti vapnom ili kojiim drugim umjetnim gnojivom 
na jednostavan način da. osnuje poljski pokus na 
malim parcelama. Ovakve pokuse je vrlo korisno 
postavljati želimo li da se upotreba umjetnih gno¬ 
jiva i vapna što brže i pravilnije razvije na našim 
seoskim gospodarstvima. Kako ćemo postaviti 
poljski pokus ? 

Položaj za pokus treba pažljivo izabrati. Po¬ 
kus mora ležati blizu ceste ili seoskog puta, da 
sva.tko može vidjeti djelovanje umjetnih gnojiva i 
vapna, ali ipak udaljeno od ceste oko 100 metara, 
da ne bi prašina ceste ili puta (jer ona sadrži tako¬ 
đer. biljnih hraniva) utjecala na rezultat pokusa. 
Pokusna ploha mora biti ravna ili jednakog pada. 
Močvarna tla, nejednoliena i neravna tla, površine 
uz kanale,'šume, zasjenjena voćkama ili kućama, 

ne smijemo uzeti za pokus. Pokusna površina može 
biti 10 X20 m i položena duljom stranom uz put 
ili cestu. Ona se dijeli u dvije parcele po površini 



SI. 23. 

Pokusno polje 


jednake, lijevu koju ne gnojimo, i desnu koju gno- 
jimo. Svaka parcela je dakle velika 100 m 2 (jedan 
ar). 


7« 











Kod pokusa se samo jedna parcela gnoji, a 
obrada i sjetva je pođpuno jednaka na čitavom po¬ 
lju, kao da pokus i ne postoji. Pokus prema tome 
ne smeta poljoprivredniku u radu. 

Kod žetve je dobro posebno _ požeti parcelu 
pognojenu, a posebno nepognojeno te ustanoviti 
kolika je razlika u prirodu između obiju parcela. 

Prije postavljanja pokusa dobro je da poljo¬ 
privrednik pošalje uzorak tla Zavodima za istraži¬ 
vanje tla, koji će mu savjetovati, kojim gnojivom 
treba pokusne parcele pognojiti. 

IX. KOJU ĆEMO VRSTU VAPNA 
U POTREBITI KAO GNOJIVO 


Primjena različitih vrsta vapnenih gnojiva 
ravna se prema svojstvima tla, blizini nalazišta 
prirodnih drabivih vapnenaca od željezničke pruge 
i poljoprivrednih površina, koje namjeravamo kal- 
cificirati. 

U našoj domovini su takove zemljišne prilike 
da skoro u svim krajevima možemo pronaći niz 
vrlo povoljnih nalazišta prirodnog vapnenca i la¬ 
pora u neposrednoj blizini. Među prirodnim vap¬ 
nencima i laporima imađe ih takovih vrsta, \ koja 
ćemo lako usitniti pomoću đrobilica, a nekoje, kao 
kninski vapnenac i većinu lapora, možemo bez 
ikakve prerade izravno odvoziti na oranice. SI. 24. 
I mnogi drugi razlozi govore za što širu primjenu 
prirodnih vapnenaca i lapora, t o čemu će malo dalje 
biti riječi. Ipak se moramo upoznati sa svim obli¬ 
cima vapnenih gnojiva, jer će pojedina poljopri- 

vredna gospodarstva imati lakšu mogućnost nabav¬ 
ke jedne ili druge vrste. 

VAPNENAC (KREĆNJAK), LAPOR ILI 
KREDA se nalaze u prirodi u ogromnim količina¬ 
ma. Vapnenac izgrađuje kamenite stijene i cijele 
gorske lance te je od njega izgrađen Velebit, Di- 

Nalazišta lapora u D. Grabovcu, kotar Glina 


nara i veliki dio planina u unutrašnjosti. Njihova 
vrijednost kao sirovine za proizvodnju vapnenih 
gnojiva ocjenjuje se prema drobivosti i sadržaju 
kalcijevog karbonata. Vapnenac sadrži obično oko 
90—98% kalcijevog karbonata. Doloinitui vapnenci 
se sastoje iz kalcijevog i magnezijevog karbonata, 




pa djeluju vrlo povoljno na tlima, koja »u siro¬ 
mašna na magneziju. 

Vapnence moramo redovito usitniti pomoću 
drobilica. Samljeveni vapnenac knade jednaku vri¬ 
jednost kao; i lapor, ako je usitnjen do istog stepe- 
na. Ipak će se lapor, budući da je prhak, lakše 
usitniti kod obrade tla i u slučaju da je rasturen 
i u krupnijim česticama. Ni sve vrste vapnenca 
nisu. jednako tvrde, pa ćemo upotrebiti za gnojivo 
takove, koje možemo sa što manjom energijom 
usitniti. 

Kod Knina su pronađene naslage vapnenog 
praha jezerskog porijekla uz željezničku prugu 
Knin—Bihać. Ispitivanjem je ustanovljeno da ovaj 
bijeli vapneni prah sadrži 96% kalcijevog karbo¬ 
nata, a odlikuje se takovom finom strukturom da 
ga se može neznatnom energijom usitniti. (SI. 25). 

LAPORI su taložno mekano kamenje, koje sa¬ 
drži uz glinu ili pijesak manju ili veću količinu kal¬ 
cijevog karbonata, neke vrste samo 10%, a druge 
80%. Lapori su prhke građe tako da ih često ne 
treba dalje sitniti. Upotrebljavamo ih svagdje, 
gdje se nalaze u neposrednoj blizini. Iz velikih uda¬ 
ljenosti ne ćemo ih dovoziti, jer se time znatno po- 
visuju troškovi , vapnjenja. Lapore ćemo prije upo¬ 
trebe uvijek dati tloznanstvenim zavodima da ispi¬ 
taju koliko sadrže kalcijevog karbonata. 

Koliko ćemo lapora upotrebiti po jedinici po¬ 
vršine tla zavisi o sadržaju kalcijevog karbonata u 
laporu i reakciji tla, a te se količine mogu kretati: 


za lapore, koji sadrže 10% kalcijevog karbonata 

1500 mtc po ha 

za lapore, koji sadrže 50% kalcijevog karbonata 

300 mtc po ha 

za lapore, koji sadrže 80% kalcijevog karbonata 

180 mtc po ha 

Glineni lapori su najbolji za pjeskovita tla, jer 
im povećava skupnost, a time i sposobnost zadrža¬ 
vanje vode i hraniva. Pješčane lapore ćemo napro¬ 
tiv upotrebiti za teška tla; time ćemo ih učiniti 
lakšima. 

Ako li su lapori teže drobi vi, dobro ih je zimi 
dovesti na hrpu i ostaviti da se smrzavanjem usi¬ 
tne. Poslije toga ih rasturimo lopatama po polju 
i zabranamo odnosno plitko zaoremo. 

U trgovini s mljevenim vapnencima, i laporima 
zahtijeva se n. pr. u Holandiji i Njemačkoj takova 
finoća da 70% čestica prolazi kroz sito br. 100 t. j. 
kroz sito s rupicama od 0,17 mm promjera. Što je 
vapnenac jače usitnjen bit će ravnomjernije razdi¬ 
jeljen u tlu, a time će i njegovo kemijsko i fizičko 
djelovanje uslijediti prije i bolje. Ipak nije potre¬ 
bna finoća, kakva se traži u Holandiji. Potpuno za¬ 
dovoljava i usitnjenost kod koje 80% čestica nisu 
veće od 0,5—1,0 mm, a ostatak da prolazi kroz 
sito s luknjicama s promjerom od 2 mm i do veli¬ 
čine zrna kukuruza. Uz krupnije čestice bit će i. 
čestica finog praha. Takova meljava je tehnički 
mnogo lakša. Vlažni lapor treba prije meljave 
osušiti. 

Vapno u poljoprivredi 6 

Kod kupnje vapnenog gnojiva zahtijevamo 
uvijek njegovu točnu oznaku. Tako se n. pr. mlje¬ 
veni vapnenac ne bi smio prodavati pod imenom 
vapnenog lapora. 

Kako tumačimo kemijsko djelovanje kalcije- 
vog karbonata u prirodnim vapnencima i lapori¬ 
ma? Kalcije v karbonat je u čistoj vodi skoro nera- 
stvoriv. U' 100 cm 8 čiste vode kod 20° C rastvori 
se. tek 0,0.0131 grama. Međutim, niti voda kišnica 
niti voda u tlu nisu potpuno čiste, jer sadrže znatne 
količine ugljičnog dvokisa. Pod utjecajem vode bo¬ 
gate na ugljičnom dvokisu prelazi kalcijski karbo¬ 
nat u kalcijski bikarbonat, koji je u vodi topiviji, 
a unade manje više neutralnu reakciju, koja je za 
većinu poljoprivrednog bilja najpovoljnija. Upo¬ 
trebom vapnenih gnojiva u kojima je, dakle, vapno 
u obliku kalcijevog karbonata (vapnenci, dolomitni 
vapnenci i lapori) postižemo za tla najpovoljniju 
reakciju što nije slučaj sa živim i gašenim vapnom. 
Ako . gnojimo tlo živim i gašenim vapnom, koje je 
redovito i skuplje, u većim količinama, možemo 
proizvesti bazičnu reakciju u tlu, koja je za kul¬ 
turno bilje štetna. Zbog toga ćemo uvijek kod ma¬ 
sovne kalcifikacije, ukoliko je u blizini nalazište 
prirodnog lako drobivog vapnenca ili lapora, upo¬ 
trebljavati vapnena gnojiva u oblika kalcijevog 
karbonata. Kod upotrebe prirodnog vapnenca i 
lapora ne ćemo pogrješiti ako povapnimo kiselo 
tlo i s većim količinama, kod živog vapna možemo 
više paziti na količinu. 


ŽIVO VAPNO nastaje žarenjem vapnenca, d 
pećima kod 700—800° C pri čemu se gubi ugljični 
đvokis, a ostaje kalcijski oksid bijele boje, a sivo- 
bijelo, ako je dobiven iz đolomitnog vapnenca. 

Paljeno vapno možemo mljeti i takovo rasturi¬ 
ti po njivi i zabranati. Troškove meljave možemo 
otkloniti slijedećim postupkom: 

Poznato je da kalcijev oksid prelazi u doticaju 
s vodom u kalcijev hiđroksid ili gašeno vapno. 100 
kg kalcijevog oksida veže kemijski 32 kg vode. 
Ako li u tom omjeru postepeno dodajemo- živom 
vapnu vodu dobit ćemo bijelu prašinu —. ili suho 
gašeno vapno, koje se može lako pomoću strojeva 
rasipati po polju. Nemamo li strojeva obavit ćemo 
ovaj posao lopatama primješavši prije toga nešto 
zemlje, da se ne bi mnogo prašilo. 

Ponegdje naslažu živo vapno u velike hrpe 
slično trapovima za krumpir, poliju ga s oko 15 lit. 
vode po 1 mtc, a zatim pokriju dobro zemljom da 
ne prodire kiša i sniježna voda. Jer ako previše 
vode prodre u naslagu živog vapna, nastaje gnje¬ 
cava masa, koja nije podesna za upotrebu. Povre¬ 
meno treba nastale pukotine na zemljanoj naslagi 
zatvoriti. Poslije nekoliko tjedana dobit ćemo pra- 
škasto gašeno Vapno. Isti postupak možemo izvr¬ 
šiti u šupama. 

Manje je zgodan način primjene živog vapna 
pomoću malih hrpica koje se ravnomjerno postave 
po cijelom polju (400 hrpica na 1 ha) i pokriju 


također zemljom. Jace kiše mogu lako pretvoriti 
ove male hrpice živog vapna u kašastu masu. 

Još nepodesniji je način gašenja živog vapna 
uronjavanjem košara sa živim vapnom u vodu. 
Teško je pri tome izbjeći da se prevelike količine 
vode ne vežu sa živim vapnom. 

SATURACIONI MULJ je otpadni produkat 
tvornice šećera, a sadrži oko 40”,'o kalcijevog kar¬ 
bonata, 0,5% fosforne kiseline, 0,1% kalija, 0,2% 
dušika i 0,3% magnezija. Prema tome saturacioni 
mulj je gnojivo koje sadrži najvažnija biljna hra- 
niva te treba da ga poljoprivrednici u blizini tvor¬ 
nica šećera u što većoj mjeri upotrebljavaju. Od¬ 
mah nakon proizvodnje sadrži saturacioni mulj 
velike količine vode (oko 46%) i imade uslijed toga 
oblik gnjecave mase, koju bi bilo preskupo prevo¬ 
ziti kao gnojivo. Zato je najbolje da ga najprije 
osušimo. Kod rasturaVanja na polju se teško drobi 
pa je uputno ostaviti ga u malim hrpama po polju 
preko zime da se dobro izmrzne i usitni do proljeća. 

SADRA (GIPS) je sumporno-kalcijsko gnoji- 
vo, koje dolazi u trgovini kao bijeli ili, žućkasto- 
bijeli kristalni prašak, a sadrži oko 32% kalcijevog 
oksida. Zbog svog fiziološkog djelovanja nema ona 
svojstva, koja se traže od vapnenih gnojiva. Njom 
ne možemo suzbijati štetnu kiselu reakciju tla. 
Iako je rastvor sadre u vodi neutralan, u tlu može 
izazvati i povećanje kiselosti, jer biljke primaju 
više kalcija, dok sumpor preostaje i s vodom stva¬ 


ra sumpornu kiselinu. Zbog toga nije uputno gno- 
jiti sadrom kisela podzolasta tla. 

Na neutralnim tlima, čemozemima i degradi- 
ranim černczemima djeluje isadra često povoljno, 
ali to se ima više pripisati sumporu nego kalciju. 
U tlima siromašnim na sumporu naročito povoljno 
djeluje na kulturama djeteline, luka, šparge i 
krstašica (kupus, kelj i repa). 

Drži se da sadra djeluje neizravno na osloba¬ 
đanje kalija :iz silikata čineći ga pristupačnim bilj¬ 
nom korijenju. 

U savremenoj poljoprivredi ne dolazi sadra u 
cfczir kao vapneno gnojivo. 


X. VRIJEME I NAČIN GNOJIDBE 
KISELIH TALA VAPNOM 

U prošlom poglavlju upoznali smo postojeće 
vrste Vapnenih gnojiva, a o osobinama pojedinih 
vrsta zavisi vrijeme i način primjene na oranici, 
livadi i pašnjaku. 

Već smo naprijed iznijeli da živo vapno može 
u suvišku izazvati u tlu štetnu bazičnu reakciju 
te je kod upotrebe s njime potrebno ■ što točnije 
poznavanje potrebe tla na vapnu. Živo i gašeno 
vapno, u poredbi s kalcijevima karbonatom, mnogo 
se lakše rastvara i pokreće u tlu u dublje slojeve 
zajedno s cijeđnom vodom. Osim toga izaziva bržu 
promjenu reakcije tla, a prelazi dijelom, u kaleijev 
karbonat oslobađajući toplinu, žestoko djelujući 
pri čemu mogu stradati klice sjemenja. Zbog toga 
moramo živo vapno unositi u tlo 14 dana prije 
sjetve. Bolje ga je primijeniti na težim tlima. 

Vapneno gnojivo u obliku kalcijevog karbo¬ 
nata (usitnjeni vapnenac i lapor) možemo upofcre- 


biti u svako godišnje doba pa i kada biljke rastu, 
prilikom svake obrade tla. Kalcijski karbonat se 
polako rastvara i kad je rastvoren ne prouzrokuje 
bazičnu reakciju iznad pH=8,4 i u najjačoj kon¬ 
centraciji. Praktično i kod vapnjenja i s većim ko¬ 
ličinama postižemo' neutralnu reakciju. Osim toga- 
možemo mljeveni vapnenac mnogo jeftinije proiz¬ 
vesti. 

Pripreme za, gnojidbu vapnom, t. j. nabavku 
vapna ii dovoz, treba obaviti u ono vrij em?, kada 
nas hitni poljoprivredni poslovi u tome ne spreča¬ 
vaju. Vrijeme ljetnog prašenja strništa je vrlo po¬ 
godno vrijeme za što širu provedbu kalcifikacije 
na seosk ; m gospodarstvima. Poslije žetve i kosidbe 
prestaje žurba oko spremanja ljetine te raspolaže¬ 
mo vremenom da se pripremimo za jesensku ltalci- 
fibaciju. 

U jesen je najbolje vapniti, jer će se teško to¬ 
pivi kalcijski karbonat do proljeća rastvoriti u tlu 
te će već prve godine pokazati povoljni učinak na 
žetveni prirod, l zimi se može ovaj posao obaviti. 

Ako ne bi uspjeli u jesen povapniti tlo, učinit 
ćemo to u proljeće kada se tlo osuši pred sjetvu 

jarina. • ... 

Na koji ćemo način rasturiti vapno po oranici. 
Najlakše i najjeđnoličnije ćemo to učiniti pomoću 
rasipača za umjetna gnojiva. Ali kako ovih rijetko 
tko imađe, a za ovu svrhu hi trebali naročito veliue 
konstrukcije, to možemo ovaj posao obaviti na 
jednostavan način, Navest ćemo vapno u male 

hrpice po polju (slično stajskom gnoju), a zatim 
lopatama jednolično razbacati na svu površinu. 
(Vidi naslovnu sliku). 

Dubina unošenja vapna u tlo zavisi o tome, 
koje slojeve 'kiselog tla želimo neutralizirati. Mje¬ 
rilo nam može biti i razvitak korijenja biljaka, kao 
- namjera, želimo li na teškom tlu vapnjenjem 
stvoriti povoljnu mrvičastu građu (strukturu) tla. 
Ipak se može sigurno preporučiti da ne unosimo 
vapno preduboko u tlo. Dubina od 10 cm bila bi 
najpovoljnija, a to postižemo ako zaoravamo vap¬ 
no prilikom ljetnog prašenja strništa. 

U širokoj praksi može se preporučiti i rastu-, 
ravanje vapna po već pooranom tlu, a onda za- 
branati. 

Na livadama i pašnjacima poslije sipanja vap¬ 
na treba preći livađnom branom. To ćemo učiniti 
u proljeće, kada svaki napredniji poljoprivrednik, 
ako i ne misli gnoj.iti, pobrana livadu da je očisti 
od mahovine, korova, krtičnjaka i mravinjaka te 
time i razrahii zemlju, koja će primiti više vlage. 

Močvarno zemljište treba najprije odvodniti, 
a zatim, tek vapniti. Močvarno zemljište, koje smo 
odvodnih, a sadrži mnogo organske tvari, ne smi¬ 
jemo gnojiti prevelikim količinama vapna. 

Namjeravamo li oranicu gnojiti stajskim gno¬ 
jem ili kojim drugim gnojem, koji sadrži amoni¬ 
jaka; kao amonijski sulfat, amonijska salitra i 
amonijski fosfat, a istovremeno i vapniti, tada će¬ 
mo postupiti na slijedeći način: zaorat. ćemo naj¬ 


prije stajski gnoj, a zatim vapno sipati i zabranati. 
Kod primjene amonijskih umjetnih gnojiva zaorat 
ćemo najprije vapno, a na pooranom tlu zabranati 
umjetna gnojiva. Tako ćemo spriječiti da vapno 
dođe u neposredni dodir sa spomenutim gnojivima 
čime bi nastali nepotrebni gubici dušika, drago¬ 
cjenog biljnog hraniva. 

Dobro je izbjegavati • istovremenu primjenu . 
koštanog brašno, i superfosfata s vapnom:, jer fos¬ 
forna kiselina djelomično u zajednici s vapnom 
prelazi u oblik trikalcijskog fosfata, koji je za bilj¬ 
no korijenje nepristupačan. « 



XI, ORGANIZACIJA 
KALCIETKACIJE I NJENO 
SPROVOĐENJE 


U našoj zemlji osim iskustava naroda u Kor¬ 
dunu i jednom dijelu Banije i Bosne, malo je po¬ 
znata gnojidba vapnom, iako postoje svi uvjeti da 
ovu korisnu i snažnu mjeru povećanja plodnosti 
kiselih podzolastih tala prihvate najširi slojevi 
poljoprivrednika. 

Nije slučajno da je narod na Kordunu počeo 
prije 30 godina vapniti (»pljeskati«) svoje zemlje. 
Nerodica kiselih tala (»bujađniea«) primorala ih 
je na to. Uspjesi postignuti na tamošnjim tlima 
upravo su nevjerojatni. Neka nam o tome nešto 
kažu sami poljoprivrednici (prema izvještaju ing. 
V. Beltrama). 

Djuro Momčilović iz G. Žrvniee, općina Cetin¬ 
grad, kotar Slunj veli: »Prije nego smo zabjeskali 
zemlju bilo nas je u kući pet duša na 20 jutara ze¬ 
mlje, te nisam nikako mogao namaknuti kruha za 
cijelu godinu. Otkako smo napjeskali 5 jutara ze- 

mije, imali smo dovoljno ikruha, a i konjima smo 
davali pšenice, jer su to zaslužili. Narod se je upra¬ 
vo natjecao tko će više i prije napjeskati svoje 
zemlje, te je i po noći navozio pješak na zemlju«. 

Na cijelom Kordunu vide se kamenolomi ili 
pjeskane, odakle okolni poljoprivrednici navoze 
vapnenac na svoje oranice. Mučan je to posao 
krampovima nakopati oko 20—30 m 3 vapnenca, 
koliko ovdje navoze na jedno jutro. Dnevno čovjek 
nafcopa oko 2 m 3 . Ne postoje nikakve drobilice, 
koje bi ovo usitnile. Kopanjem se dobije uz krup¬ 
niji materijal od veličine kokošijeg jajeta, kukuru¬ 
znog zrna ■— i sitne čestice praha. (SI. 26.) Razum¬ 
ljivo je, da bi trebale manje količine prirodnog 
vapnenca po jednom k. j. kada bi se bolje usitnio. 

U današnjim izgledima razvitka poljoprivrede 
prema Petogodišnjem planu, moramo ovako primi¬ 
tivan način popravka kiselih tala usavršiti: raza¬ 
ranjem stijena pomoću dinamita, upotrebom jedno¬ 
stavnih pokretnih đrobilica, organiziranim radom 
i t. d. 

Ministarstvo poljoprivrede i šumarstva N. R. 
Hrvatske osnovalo je ove godine poduzeće za pro¬ 
izvodnju vapnenog gnojiva u Kninu. Uporedo tre¬ 
ba pokrenuti proizvodnju na više mjesta, gdje se 
nalaze povoljna nalazišta đrobivog vapnenca bliže 
rajonima kiselih tala. A sami poljoprivrednici neka 
koriste bliža nalazišta, koja se mogu lako kopati-j 
Za daljni rad na kalfikaciji smatram, da je potreb¬ 
no poduzeti slijedeće; 

1. Ustano- 
stveno treba ■ 
Tamo su redu 


Kopanje i utovar lako drohivog vapnenca na Kordunu 


Izrada pedoloških karata poslužit će pri planskom 
radu ne samo na kalcifikaciji nego i na poprav¬ 
ljanju ostalih nepovoljnih svojstava tala gnojid¬ 
bom s ostalim umjetnim gnojivima,, 


Državna imanja, i Seljačke radne zadruge ne¬ 
ka izrade godišnji plan kalcifikacije svojeg zemlji¬ 
šta, nakon što su dale tlo istražiti od pedoloških 
stručnjaka. 

Svaki poljoprivrednik, ukoliko nema iskustva 
s vapnjenjem i ne poznaje tla pepeljuša-bjelicina, 
treba poslati uzorke tla Zavodima za istraživanje 
tla, koji će ispitati da li je vapnjenje potrebnoj 

2. Osnovano državno poduzeće za proizvodnju 
vapnenih gnojiva u Narodnoj Republici Hrvatskoj, 
treba stojati pod izravnim rukovodstvom Ministar¬ 
stva poljoprivrede i šumarstva, a u najužoj pove¬ 
zanosti sa Zavodima za istraživanje tla, Rajonskim 
poljoprivrednim stanicama i svim kotarskim agro¬ 
nomima. 

Spomenuti zavodi predlagat će na temelju te¬ 
renskih i laboratorijskih ispitivanja, eksploataciju 
daljnjih nalazišta vapnenaca i lapora. 

U nekim rajonima uz postojeća nalazišta po¬ 
staviti pomične drobilice. Uz đrobilice pribaviti di¬ 
namit za razaranje stijena. 

Poduzeće mora raspolagati izvjesnim brojem 
kamiona za prijevoz usitnjenog vapnenca od mjesta 
drobljenja do željeničke stanice i pojedinih kupaca. 
Ono mora osim toga osigurati skladište samih sta¬ 
nica. Iz iskustva u transportu kninskog vapnenog 
gnojiva u jesen 1946. g. uočilo se je, da su tro¬ 
škovi prijevoza od utovame željezničke stanice do 
mjesta uskladištenja na mjestu raspodjele veći, 
nego li troškovi kopanja, utovara i transporta že- 

ijeznicom, a to radi toga što primaoci gnojiva mo¬ 
raju-na željezničkoj stanici izvršiti istovar u roku 
od 6 sati pod vrlo nepovoljnim uvjetima. Stoga 
smatram da bi uprava željeznica morala odobriti 
izgradnju posebnih skladišta u nekim mjestima na 
zemljištu samih stanica, a gdje dozvoljavaju pri¬ 
like izvršiti istovar na otvorenoj pruzi' cime bi po¬ 
ljoprivrednik dobio vapneno gnojivo bliže oranica¬ 
ma. Iz skladišta na željezničkim stanicama mogao 
bi kupac u svako vrijeme svojim vlastitim sprega¬ 
ma odvoziti vapno na oranicu ne plaćajući više 
daljnje troškove prevoza. 

Količine vapnenog gnojiva potrebne za gno¬ 
jidbu kiselih tala su znatno veće nego li ostalih 
gnojiva. One iznose prosječno oko 3.000 do 5.000 
kg po ha. Samo niske cijene vapnenog gnojiva 
omogućit će masovnu primjenu kalcifikacije. Pored 
planskog željezničkog saobraćaja prolaze uvijek 
prazni vagoni u svim smjerovima po našoj zemlji, 
a-isti bi se mogli korisno uključiti i u radu za una¬ 
pređivanje poljoprivredne proizvodnje. Ukoliko 
budu uprave željeznica bilježile manje prihode od 
transporta vapnenim gnojivima, pojačani transport 
povišenih žetvenih prirodu naplatit će ovo sniženje 
tarifa. 

Podizanje žicanih željeznica na povoljnim po¬ 
ložajima zaslužuje pažnju. 

3. Rajonske poljoprivredne stanice moraju po¬ 
stati centri pri. organizaciji kalcifikacije’ kiselih tala. 
One treba da razrađuju plan kalcifikacije rajona, 


da razmatraju i sprovode u život preko, poduzeća 
za proizvodnju vapnenog gnojiva mogućnost eks¬ 
ploatacije lokalnih nalazišta vapnenca i lapora, nji¬ 
hovo drobljenje i transport, osigurati potreban 
kredit i t. d. Na njihovom zemljištu se postavljaju 
znanstveni pokusi s vapnom i ostalim umjetnim 
gnojivom. Time će biti osigurano jedinstvo, prouča¬ 
vanja problema kalcifikacije i njegovog sprovođe- 
nja u život. 

4. Temeljita priprema agronoma je prvi zalog 
uspjeha kalcifikacije, kako je to pokazala praksa 
u SSSR. U rajonima, gdje će akcija kalcifikacije 
biti najjača, treba postaviti posebne poljoprivredne 
referente za kaicirkaciju, koji bi prošli jedan^kurs 
u trajanju oko 10 aana za upoznavanje najvažnijih 
pitanja iz područja kalcifikacije i da nauče naj¬ 
jednostavnije načine terenskog istraživanja tla na 
potrebu gnojidbe vapnom kao i samo uzimanje 
uzoraka tla. Kurs treba biti popraćen radnim izle¬ 
tima po terenu (Kordun i Banija), gdje bi upoznali 
i uspjehe tamošnjeg naroda na gnojidbi kise¬ 
lih tala. 

Samo ako agronomi prihvate akciju kalcifika¬ 
cije kao posao koji samostalno rješavaju, stvorit 
će se kod njih oduševljenje, koje je preduvjet 
uspjehu. U tom radu stajat će im Zavodi za istra¬ 
živanje tla u stalnoj pomoći. Za njihov, rad na te¬ 
renu treba ih snabdjeti najjednostavnijim , sred¬ 
stvima za istraživanje tla.: 10 :, /o solna kiselina, 
lakmusov papir i Komberova reagencija. 


; . ^ Vi brenti imali bi dužnost da stalno vode 
brigu o popravku tala svim suvremenim mjerama 
nauke o tlu i hranidbi bilja. 

5. Među poljoprivrednicima praktičarima naći 
ee se sigurno znatan broj onih, koji će također pri¬ 
hvatiti zadatke organizacije kalcifikacije, koje ne 
ce moći izvršiti sam agronom. Za taj posao treba 
i njih osposobiti. 

Kada budu poljoprivrednici pratili rezultate 
istraživanja tla u laboratoriju, o reakciji tla, o 
određivanju količine potrebnog vapna po jedinici 
površine kao i rezultate gnojidbe u polju, tada ee 
u svim krajevima gdje postoje kisela podzolasta 
tla s jos više volje prihvatiti ovu energičnu mjeru 
povećanja plodnosti tala, kao što su to učinili po¬ 
ljoprivrednici Korduna. (SI. 27.). 

